"Kao i do sada, biću 24 sata na ovom gradilištu, očekujem isto i od vas. Stalo nam je da pokažemo građanima dobre bilateralne odnose i projekte koje realizujemo na obostranu korist", rekla je Mihajlović, navedeno je u saopštenju resornog ministarstva.\n"Kao predstavnik jedne odgovorne državne kineske kompanije uveravam vas da 15. avgust nije doveden u pitanje i da će auto-put na Koridoru 11 biti završen do tada. Računamo na vašu podršku kao i do sada", uzvratio je Meng Jen.\nOn je rekao da su vidljivi razvoj i uzlazna putanja Srbije u poslednjih nekoliko godina, pre svega na polju ekonomije i infrastrukture, i da ta kineska kompanija želi da bude deo daljeg ekonomskog razvoja Srbije.\n"Sve pohvale za velike rezultate koje ste postigli. Ukoliko želimo da se razvijamo ekonomski, moramo da gradimo puteve i stoga smo zainteresovani i za nove infrastruktune projekte u Srbiji, između ostalog za auto-put od Beograda do Zrenjanina", rekao je on.\nMihajlović je navela da je Srbija, pored Koridora 11, otvorena za saradnju i na novim projektima, jer država kreće u novi investicioni ciklus i mogućnosti je mnogo.\n"Svi su dobrodošli da ulažu u Srbiju", poručila je Mihajlović. Takođe, istakla je da Srbija i Kina imaju odlične bilateralne odnose zahvaljujući prijateljstvu dva predsednika.


Lokalne vesti - Petak 23.08.2019 - 10:29\nPutnici koji od ponedeljka krenu put Severne Makedonije samo će "prošišati" kroz Preševo; carinska kontrola obeju zemalja, dočekaće ih tek u Tabanovcima.\nSvi koji putuju ka Severnoj Makedoniji samo će "prošišati" kroz Preševo FOTO: D. Ristić/OK Radio\nOni koji stižu u Srbiju, neće skidatu nogu s gasa do - Preševa. Počinje da radi prvi integrisani granični prelaz između Srbije i Severne Makedonije.\nOn podrazumeva da će službe obeju zemalja biti u jednoj kućici i zajedno raditi kako bi zadržavanja bila kraća, a protok ljudi i robe brži, pišu Večernje novosti.\nProcedura će biti značajno lakša i za 22 srpske kompanije koje izvoze u Severnu Makedoniju.\nOne su dobile status ovlašćenog privrednog subjekta, što znači da same završavaju deo carinske procedure.\nPredsednici vlada Srbije i Severne Makedonije Ana Brnabić i Zoran Zaev integrisani prelaz Preševo-Tabanovce će otvoriti u ponedeljak 26. avgusta. Ana Brnabić će potom u Skoplju razgovarati sa makedonskim premijerom, a planiran je i sastanak delegacija dveju zemalja i potpisivanje više sporazuma o saradnji.\nU ponedeljak će biti potpisan i sporazum kojim im i Severna Makedonija priznaje taj status.\n- Sva potpisana dokumenta daće svoje prve efekte tokom predstojeće zime i u narednoj turističkoj sezoni.\nU Skoplju je u sredu, 21. avgusta potpisano pet protokola u vezi sa sprovođenjem sporazuma o zajedničkoj kontroli na prelazu Preševo -Tabanovce - kaže Veselin Milošević, pomoćnik direktora Uprave carina.


ЕРДОГАН СЕ ПОЖАЛИО ПУТИНУ: „Помагај“\nERDOGAN SE POŽALIO PUTINU: „Pomagaj“\nPredsednik Turske Redžep Tajip Erdogan na sastanku sa ruskim predsednikom Vladimirom Putinom insistirao je na prekidu rusko-kurdskih kontakata i otkrivanju agenata-gulenista u Rusiji. Ako uspe u tom cilju, Erdogan će značajno ojačati svoju poziciju na spoljnopolitičkoj i unutrašnjoj areni, piše „Sputnjik“.\nErdoganu Kurdi najvažniji\nNa jučerašnjem sastanku sa Erdoganom Putin je izjavio: „Rusija je srećna što se odnosi sa Turskom uspostavljaju brzim tempom“.\nMeđutim, tokom završne pres-konfetrencije oba političara su razmenila optužbe diplomatskim frazama i obećali jedan drugom da će raditi na poboljšanju saradnje.\nPutin je obećao da će postepeno ukidati sankcije Turskoj koje su ostale iz vremena krize nakon obaranja ruskog acviona Su-24 iznad Sirije 2015. godine, naglasivši da treba sarađivati u sferi bezbednosti. Ruski predsednik je potvrdio nameru da ove godine pokrene izgradnju „Turskog toka“.\nNajinteresantniji deo razgovora Erdogana i Putina bilo je pitanje međunarodne bezbednosti, pre svega saradnje u Siriji, gde se oružane snage obe zemlje bore protiv terorističke pretnje. Zajedno sa turskim predsednikom u Moskvu je stigla i delegacija vojnog vrha na čelu sa ministrom odbrane Turske koja je razgovarala o saradnji u Siriji.\nPo mišljenju politologa, stručnjaka za odnose sa turskim medijima Aleksandra Kirpičeva turski predsednik se u Moskvi usredsredio na kurdski faktor.\n– Za Erdogana je kurdski faktor crvena marama u okviru regionalne bezbednosti i bezbednosti same Turske. Turski predsednik je stigao u Rusiju da pozove Rusiju da prekine bilo kakvu saradnju sa Kurdima, posebno sa Radničkom partijom Kurdistana i sirijskom kurdskom partijom „Demokratski savez“. Za Erdogana je važno da Rusija ne sarađuje sa Kurdima na teritoriji Sirije gde izvodi operaciju „Štit Eufrata“ koja je u suštini usmerena protiv Kurda. Ovde Ankara planira da postavi tampon zonu između turske granice i kurdskih regiona – smatra ovaj ekspert.\nGovoreći o saradnji sa Rusijom u sferi bezbednosti, Erdogan je posebno obratio pažnju na na organizaciju FETO, povezanu sa islamskim propovednikom Fetulahom Gulenom.\n– Što se tiče terorističke organizacije FETO, na žalost, znamo da ona pod vidom neke druge organizacije vode svoju delatnost u nekim gradovima Rusije – kao i u Moskvi i Sankt Peterburgu. Mi verujemo da će ruske vlasti preduzeti korake kako bi se prekinula ova delatnost – izjavio je turski predsednik.\n– Uzimajući u obzir da se u Turskoj sada može uhapsiti svaki opozicionar pod optužbom da je gulenista, moskovska izjava Erdogana o FETO mogla bi biti signal, upućen Kurdima. U Moskvi postoji zvanično predstavništvo sirijskog Kurdistana koje nervira Ankaru – smatra analitičar Iljšat Saetov.\nŠto se tiče tiče Gulenovih škola, one su još 2007-2008. godine zatvorene u Rusiji, zbog straha od širenja osmanske ideologije.


Lukač: Nezadovoljni smo istragom od napadu na Vučića u Srebrenici – mojKontakt portal – Radio Televizija Kontakt\nLukač: Nezadovoljni smo istragom od napadu na Vučića u Srebrenici\n“Tamo se dogodio međunarodni incident koji nije rezultovao pravim odgovorom bezbjednosnih agencija sa nivoa BiH. Policija Republike Srpske identifikovala je određen broj lica i čekamo da vidimo šta će da urade sa nivoa BiH”, kaže Lukač.\nOn je za “Nezavisne novine” rekao da će, ukoliko ne bude adekvatnog reagovanja sa nivoa BiH, Policija Srpske, u dogovoru sa Specijalnim tužilaštvom Republike Srpske, vidjeti šta može preduzeti da bi bili rasvijetljeni događaji iz Potočara.\n“Mnogi nisu otišli iz BiH, ali ne znači da nisu spremni da ovdje u datim okolnostima izvrše teroristički akt ili se uvežu u neke šire strukture koje su spremne na izvršenje takvog akta”, dodao je Lukač.\n“Očekivali smo da će istraga pokazati mnogo više detalja i umiješnih lica iz vehabijskog pokreta, ali nakon određenih privođenja i saslušanja nije se odmaklo daleko. Policiji Republike Srpske ta lica nisu dostupna, jer se uglavnom nalaze u Federaciji BiH, kao i napadači na Vučića”, rekao je Lukač.


NBS: Rast BDP-a ključan za smanjenje javnog duga – Bankar.rs\nHome/ANALIZE/NBS: Rast BDP-a ključan za smanjenje javnog duga\nRast BDP-a ključan je za smanjenje javnog duga, navela je Narodna banka Srbije (NBS) u februarskom Izveštaju o inflaciji.\n“Povoljni uslovi finansiranja, uz snažan oporavak ekonomske aktivnosti u Srbiji i postepeno fiskalno prilagođavanje, biće ključni faktori stabilizacije, a potom i smanjenja učešća javnog duga u bruto domaćem proizvodu”, navela je NBS.\n“Ipak, zahvaljujući boljoj realizaciji prihoda od očekivane, ostvaren je povoljniji rezultat od procena Ministarstva finansija datih u Fiskalnoj strategiji za 2021. s projekcijama za 2022. i 2023. godinu”, napominje NBS.\n„Jedan od trenutno najvećih izazova za nosioce ekonomskih politika jeste pronalaženje optimalne mere između kratkoročne podrške zdravlju ljudi i ekonomiji, s jedne strane, i obezbeđenja srednjoročne održivosti javnih finansija, s druge strane”, primećuje guverner NBS Jorgovanka Tabaković.\n“U tom svetlu posmatramo nedavno najavljen još jedan paket ekonomske podrške države privredi i stanovništvu, koji će omogućiti još brži oporavak privrede Srbije. Smatramo da fiskalni prostor za dodatne mere postoji, jer one ne narušavaju održivost javnih finansija niti makroekonomsku stabilnost”, kaže Tabaković.\nNarodna banka Srbije nbs Rast BDP-a Srbija


(VIDEO) Sezonu “Somborelektra” obeležili Kuprešanin i Pavlović - TV Sombor\n(VIDEO) Sezonu “Somborelektra” obeležili Kuprešanin i Pavlović\nRukometna ekipa “Somborelektra”, u drugoj prvoligaškoj godini nije uspela da sačuva status i vratiće se u drugoligaški rang. Dve sezone u Prvoj ligi, a posebno ovoj drugoj, bili su najmlađa ekipa prvoligaškog karavana i izlazili su mečeve mnogo iskusnijim i starijim ekipama. Očekivalo se da se sezona uspešnije završi ali mnoge stvari se nisu ili jesu desile i rezultat je svima poznat.\nIpak možemo sigurno reći da je bilo i lepih stvari ove sezone. Jedna od njih je devetnaestogodišnji Mihajlo Kuprešanin. Mihajlo je svojim igrama i golovima obeležio ovu sezonu . Skromnu minutažu iz prethodne sezone zamenio je za ulogu vodećeg strelca ekipe i završio kao 10 strelac Prve lige sa postignutih 127 golova. Predvodnik je generacije mladih rukometaša koji pod dobrim stručnim radom mogu vratiti “Somborelektro” u viši rang takmičenja.\nDa rukometna škola igrača mlađih kategorija “Somborelektra”, dobro radi potvrđuje Veljko Pavlović koji je proglašen je za najkorisnijeg igrača Super lige Vojvodine u kategoriji M12. Veljko se sa tim epitetom nalazi na užem spisku kandidata za selekciju Reprezentacije Vojvodine u godistu M12 i ima velike šanse da uskoro obuče dres reprezentacije Srbije.Ako dodamo da Veljko ima i mlađeg brata koji takođe trenira rukomet, možemo očekivati lepe vesti o rukometašima Pavlović.\nNadamo se svi povratku navijača na sportska borilišta, jer se zna da “Somborelktro” ima svoje navijače koji će mu u itekako pomoći na putu za povratak u prvoligaški rang.\nFoto: Foto Video Studio Dobai Ada\n(VIDEO) AK “Apatin” – Đuro Borbelj 4. mesto na Beogradskom polumaratonu\n(VIDEO) U petak sa radom počinje otvoreni Gradski bazen


Kandidat za komesara Varhelji za uspešno okončanje dijaloga sa Prištinom u 2020. - European Western Balkans\nAutor Agencije 14. 11. 2019. 14. 11. 2019.\nBRISEL – Kandidat za evropskog komesara za proširenje Oliver Varhelji danas je, na početku saslušanja pred Spoljnopolitičkim odbor Evropskog parlamenta, poručio da je Zapadni Balkan integralni deo Evrope i da mora imati kredibilnu perspektivu ulaska u EU.\n“To je u našem geopolitičkom interesu. Moramo da se fokusiramo na uticaj reformi na terenu tako što ćemo da ih merimo kroz prosperitet, kvalitet života i građanske slobode”, poručio je Varhelji.\n“Radiću zajedno sa šefom diplomatije EU Đuzepom Boreljom na tome da se dijalog Beograda i Prištine završi uspešno u 2020. godini”, poručio je Varhelji, koji je kandidat Mađarske za evropskog komesara za proširenje.\n”Kao komesar radiću nezavisno i neću biti deo ni jedne vlade već Evropske komisije i pratiću samo politiku EU i ni jednu drugu”, poručio je Varhelji.\nMeđutim, on je izbegao da odgovori na pitanja o azilu koji je vlada njegova države dala bivšem premijeru Severne Makedonije osuđenom za korupciju Nikoli Gruevskom i izjavi premijera Viktora Orbana u Bakuu da će Mađarska kroz ovaj portfelj promovisati interese Azerbejdžana i Turske u regionu.\nVarhelji je rekao da su to unutrašnja pitanja kojima se on, kao komesar za susedstvo i proširenje, neće baviti.\nEvropski poslanici su takođe uputili brojna pitanja povodom stanja vladavine prava, demokratije i slobode izražavanja u Mađarskoj i Varheljijevih garancija da neće kriterijume za članstvo iz Kopenhagena zameniti “kriterijumima iz Budimpešte”.\nKandidat za komesara je na ove zabrinutosti izrazio svoju podršku principu prema kojem, bez napretka u ključnim oblastima kao što su vladavina prava i borba protiv korupcije, neće biti napretka u daljem toku pregovora.\nOn je naglasio da treba da se održi i ubrza napredak zemlja u procesu proširenja i to na osnovu pojedinačnih rezultata država kandidata.\nVarhelji ne misli da se ”ceo okvir politike proširenja mora menjati”, već da će se on založiti za ”poboljšanje metodologije” tako da se zemljam koje ”mogu i žele” da se kreću brži, obezbedi brži pristup EU.\nEvropski parlamentMađarskaOliver VarheljiViktor Orban


Brđanin prebačen u Beograd, ima koronavirus – Borba\nZoran Brđanin, v.d. direktora Uprave policije nalazi se na liječenju od koronavirusa u Beogradu.\nBrđanin je desetak dana liječen u Podgorici, a sinoć je oko 19.30 prebačen u Kliničko-bolnički centar “Dragiša Mišović”.\nRazmatralo se da bude prebačen i na liječenje u Austriju.\nAmbasador Srbije u Crnoj Gori dr Vladimir Božović je za portal BORBA potvrdio da je sinoć specijalnim letom iz Podgorice v.d. direktor policije Zoran Brđanin prebačen u Beograd na liječenje po dogovoru sa ministarkom zdravlja Jelenom Borovinić Bojović.\n“To je još jedan primjer korektne saradnje Srbije i Crne Gore koju Srbija manifestuje djelima a ne riječima”, kazao je Božović za naš portal.\nPodsjetimo, on je u februaru imenovan za vršioca dužnosti direktora policije, a ranije je bio načelnik Centra bezbjednosti Kotor i savjetnik ministra unutrašnjih poslova.\nKorona virus maska globalista za uklanjanje nepodobnih.pod izgivorom korona truju svakog ko im stane na put.obdukcije dozvoljene nisu a cijanid radi li radi\nDejan M komentariše 2 mjeseca ago\nSrbija se uvek pokaze na delima,cestitamo Božoviću tako radi dobri i odgovorni ljudi.\nDejan Subotica komentariše 2 mjeseca ago\nSrbija je uvek tu da pomogne kad god je to potrebno,ovaj put u lečenju…\nTreba graditi odnose dve bratske zemlje .\nNa Krivokapicu ostaje da povuče tu sramnu odluku o proterivanju ambasadora Srbije i da se odnosi nastave i uspostave kako dolikuje.\nPera komentariše 2 mjeseca ago\nOvo je primer dobre saradnje odnosno pokazatelj bratske Srbije kako se postupa kad je tesko.\nOdnosi bi bili mnogo bolji da je ambasador Srbije u Podgorici.\nPera Su komentariše 2 mjeseca ago\nSrbija je uvek pomagala i pomagace svim gradjani ma nase bratske Crne Gore ali takodje bi bilo logicno da i druga strana poradi na odnosima sa Srbijom i konacno povuce odluku o proterivanju ambasadora Srbije.\nDexa komentariše 2 mjeseca ago\nLep gest Srbije ,ovo je dobar primer kako Krivokapic treba da djeluje jer boljih prijatelja jedni od drugih nemamo,zato hitno povuci odluku o proterivanju ambasadora Srbije i uspostaviti sto bolje odnose dve zemlje\nsamo treba mali korak da se povuce i da se odnosi poprave ali ovi nasi ocigledno to nece da ucine zaprijetila im amerika i eu.


Slobodno srpski sa Miloradom Trifunovićem\nU 296. emisiji Slobodno srpski gostovao je koordinator Udruženja porodica nestalih i kidnapovanih Srba na Kosovu i Metohiji Milorad Trifunović. U intervjuu Budimiru Ničiću on je rekao da porodice nestalih i kidnapovanih i Srba i Albanaca od Specijalnog suda za ratne zločine očekuju da se rasvetle svi zločini, uklučujući i slučajevi kidnapovanih i nestalih.\n“Taj sud je naša jedina nada da će biti rasvetljeni zločini nad Srbima, normalno i nad Albancima, jer su i mnogi Albanci nestali nakon dolaska KFOR-a na Kosovu i Metohiju, koje sigurno nisu ubijali Srbi i očekujemo samo pravdu, ništa drugo. Neka samo rade po slovu zakona. Znam da će raditi po kosovskom zakonu, znam da će raditi u Hagu, međutim nama se, članovima porodica niko iz tog suda do dana današnjeg nije obratio za bilo kakvu informaciju, za bilo šta. Mi bi imali šta da im kažemo, ali i šta da im ponudimo, jer mi imamo kompletnu dokumentaciju“.\nTrifunović očekuje da će Specijalni sud biti objektivan i profesionalan u svom radu.\n„S obzirom da se čekalo toliko godina, očekujemo da Sud bude profesionalan i objektivan, znači da preuzme na sebe ulogu da odgovaraju i ljudi po komandnoj odgovornosti, a ne samo izvršioci, jer po komandnoj odgovornosti su osuđeni i srpski politički, vojni i policijski vrh. Pa ne može niko da tvrdi da su Milošević, Lazarević, Lukić ubijali ljude, ali bili su odgovorni za njihovu bezbednost, bili su odgovorni za te ljude. Na Kosovo su došle snage NATO-a koje su na osnovu Kumanovskog sporazuma bile zadužene za bezbednost svih građana na ovim prostorima. Zašto i oni ne bi odgovarali po komandnoj odgovornosti ? Zašto po komandnoj odgovornosti ne bi odgovarali ljudi iz vrha OVK, i oni trebaju da odgovaraju po komandnoj odgovornosti bez obzira na druge izvršioce. Znam da su neki pojedinačni zločini činjeni bez saznanja vrha komande, ali ako neko treba da odgovara, treba da odgovaraju podjednako svi.“.\nTrifunović je kazao da u poslednjih pet godina nije bilo gotovo nikakvih rezultata kad je u pitanju rasvetljavanje sudbine kidnapovanih i nestalih Srba.\n„Sem što je par tela identifikovano iz mrtvačnice u Prištini, ništa drugo nije urađeno, niti je bilo ko pronađen. Evo, recimo, spomenik “Beli anđeli” koji smo pre nekoliko godina napravili u Mitrovici, tamo je ostavljena jedna ploča da se na njoj da upišu imena onih koji se budu pronašli, i budu identifikovani i predati porodicama. Mi na toj ploči nismo napisali nijedano ime. Imamo jedno koje smo dobili pre par meseci, koje je godinama ležalo u mrtvačnici, i to ćemo uskoro upisati. Ono što je uopšte urađeno je da pronađeno 52 tela u Rudnici kod Raške, od kojih je 48 identifikovano, i to je sve“\nTrifunović je kazao da je saradnja sa kosovskim institucijama u poslednje vreme uglavnom dobra, ali da predstavnici Udruženja kidnapovanih i nestalih Srba još uvek nemaju svog člana u Komisiji Vlade Kosova za nestala lica.\n„Mi iz srpskog udruženja smo u početku bojkotovali kosovske institucije, nismo sarađivali sem sa Komisijom i Radnom grupom za nestala lica, nismo imali nikakve druge kontakte. Sa Radnom grupom imamo solidnu, konkretnu saradnju na sastancima. Međutim sa Komisijom Vlade Kosova za nestala lica nemamo baš najbolju saradnju, jer bi trebalo da imamo svog potpredsednika komisije. Takođe, treba da imamo i jednog člana komisije, znači dvojicu Srba u radu tog tela. Do skoro su na tim mestima bili postavljani ljudi srpske nacionalnosti za koje mi članovi porodica uopšte nismo znali ni ko su i koji nas nikada nisu kontaktirali. Bili su tu forme radi, primali platu i nizašta ih glava nije bolela. Imali smo sastanak sa Branimirom Stojanovićem zamenikom premijera i on nam je rekao da će to da bude sve u redu u najkraćem roku. Međutim kada pitam gospodina Prenk Đetaja koji je predsednik Komisije zašto mi još uvek nemamo predstavnika u toj komisiji, on kaže da ga nismo predložilii, a mi ga jesmo predložili“.\nTrifunović smatra da mnogi političari srpski i albanski, uključujući i predstavnike Međunarodne zajednice često zloupotrebljavaju pitanje kidnapovanih i nestalih lica.\n„Dokaz da političari zloupotrebljavaju našu muku je to što ovo pitanje ne stavljaju kao temu razgovora u Briselu. O rasvetljavanju sudbine nestalih i kidnapovanih lica razgovaraju sa svima o svemu i svačemu. Ja razumem, treba razgovarati o životu, o onima koji treba da žive, da im se poboljša standard, da lepše žive, da imaju slobodu kretanja..... što se tiče rasvetljavanje sudbine kidnapovanih i nestalih, oni nas zloupotrebljavaju jer u svakoj situaciji gde mogu koriste našu nesreću, bol i našu tugu i drže nas u neizvesnosti“, rekao je Milorad Trifunović u emisiji Slobodno srpski.


SEEbiz.eu / HR / Antić: Srbija u razvoju rudarstva vidi veliku šansu za privredni rast\nAleksandar Antić rudarstvo Freeport RTB Bor\nAntić: Srbija u razvoju rudarstva vidi veliku šansu za privredni rast\nDatum objave: 20.06.2015. - 17:18:31\nBEOGRAD - Srpski ministar rudarstva i energetike Aleksandar Antić ocenio je danas da prisustvo najvećih kompanija u istraživanju ruda na teritoriji Srbije predstavlja ohrabrenje za zemlju, jer, kako je naveo, Srbija u razvoju rudarstva vidi veliku šansu za privredni rast.\n"Vlada Srbije biće maksimalno posvećena stvaranju ambijenta u kojem će se iz faze istraživanja ubrzo ući u fazu eksploatacije", rekao je Antić, koji boravi poslednji dan u poseti SAD, gde se sastao s predstavnicima kompanije Freeport, koja trenutno sprovodi istraživanje bakra u okolini Bora.\nOn je ukazao da će novi Zakon o rudarstvu i geologiji, koji će se uskoro naći pred parlamentom, stvoriti dodatne povoljne uslove i sigurnost za strane investitore.\nKako se navodi u saopštenju ministarstva, čelnici Friporta su upoznali srpsku delegaciju s rezultatima dosadašnjih istraživanja, dodajući da je to istražno polje prvi prioritet kompanije u ovom trenutku, kada je reč o takozvanim novim investicijama, i definisali potencijalni plan narednih aktivnosti.\nNajavili su da će u najskorijem vremenu posetiti Srbiju i s predstavnicima Ministarstva rudarstva i energetike, ali i sa predstavnicima RTB Bor razmotriti naredne planove i aktivnosti.


SVEMIRSKA BITKA: SAD u panici da im Rusi i Kinezi uništavaju satelite! • HAPPYTV.RS\nPredsednik SAD Donald Tramp osnovao je danas komandu za svemir u okviru Pentagona, u nameri da bolje organizuje i unapredi ogromne vojne operacije u svemiru koje bi mogle da koštaju do 800 miliona dolara u narednih pet godina.\nTramp je potpisao ukaz kojim ovlašćuje Ministarstvo odbrane SAD da formira novu komandu, a američki potpredsednik Majk Pens rekao je u Kenedijevom svemirskom centru na Floridi da "danas počinje nova era američke nacionalne bezbednosti u svemiru".\nCilj nove komande biće da nadgleda i organizuje svemirske operacije i pronađe efikasnije načine za odbranu američke imovine u svemiru, uključujući veliki broj satelita koje snage SAD koriste za navođenje, komunikacije i za nadzor.\nTrampov potez je usledio u vreme sve veće zabrinutosti Vašingtona da Kina i Rusija rade na onesposobljavanju ili čak uništenju američkih satelita. Današnji Trampov ukaz ne odnosi se na stvaranje "svemirskih snaga" kao nezavisnog dela vojske, ali se tumači kao prvi korak u tom smeru.


"Mislim da je 15, 16 ili 17 godina u Formuli 1 dosta", rekao je Alonso pred ovonedeljnu Veliku nagradu Kine u Šangaju.\nOn je naglasio da više nije motivisan da ide "iz kruga u krug, godinu za godinom".\n"Želim da okrenem list i da osnujem novi tim", poručio je Alonso.\nŠpanski vozač je krajem februara doživeo potres mozga u udesu na stazi tokom treninga u Barseloni, zbog čega je tri dana proveo u bolnici.\nAlonso je propustio prvu trku sezone u Melburnu 15. marta jer se nije dovoljno oporavio od povrede, da bi na Velikoj nagrade Malezije pre dve nedelje odustao u toku trke zbog mehaničkih problema sa bolidom.


01.07.2017 u 17:22\nDan sećanja na Jadovno, Dodik: Ne zaboraviti žrtve ustaša\nGOSPIĆ - Kod Šaranove jame na Velebitu danas je obeležen „Dan sećanja na Jadovno 1941. godine” i 76 godina od stradanja 40.000 ljudi u kompleksu ustaških logora smrti Gospić-Jadovno-Pag tokom Nezavisne Države Hrvatske (NDH). Parastos je služen za 38.010 pravoslavnih Srba ubijenih u kompleksu ovog sistema ustaških logora, a potom su predsednik Republike Srpske Milorad Dodik i ministar rada i boračko-invalidske zaštite Milenko Savanović, kao i potomci žrtava i brojni hodočasnici položili vence, prenose banjalučki mediji. Dodik je istakao da ne smeju da budu zaboravljene žrtve ustaških pokolja. „Teško je i oprostiti, ali smo ovde da odamo počast stradalima. Ovde je ubijeno 40.000 Srba koji su dovedeni iz BiH, Hrvatske i Srbije. Stradali su obični ljudi, ali i oni koji su bili deo\n24.06.2017 u 16:32\nObeležen Dan sećanja na žrtve logora Jadovno\nZAGREB - U Hrvatskoj je obeležen Dan sećanja na Jadovno 1941, ustaški logor smrti u kome su tokom Drugog svetskog rata u NDH stradale desetine hiljada ljudi. Komemoracija u organizaciji Srpskog narodnog veća (SNV), Koordinacije jevrejskih opština u Hrvatskoj, Eparhije gornjokarlovačke i Saveza antifašističkih boraca i antifašista održana je kod centralnog spomenika kod Šaranove jame, jedne od 32 jame na Velebitu u koje su ustaše bacali svoje žrtve, saopštio je SNV. Predsednik SNV Milorad Pupovac istakao je da je ovo mesto bilo jedno od najstrašnijih u Drugom svetskom ratu. Prema njegovim rečima, ovde se ljudi nisu skupljali na rad jer nije bilo ni pogona, ni naselja, samo žica, čuvari i zatočenici, a ideja slobode 1940-ih ukaljana je ustaškom ideologijom kojoj je bilo najpreče da\n05.06.2017 u 22:10\nSubotica – Nedavno je za predsednika Saveza jevrejskih opština Srbije izabran predsednik subotičke Jevrejske opštine, advokat Robert Sabadoš. Pod okriljem Saveza nalazi se deset jevrejskih opština od Subotice i Sombora do Niša koje okupljaju oko tri hiljade Jevreja u čitavoj Srbiji. Mnoge od jevrejskih opština imaju tek 20 do 30 članova, poput Niša ili Kikinde, u Somboru je oko 50 članova, a ostale imaju preko 100 članova. Među njima najveća je beogradska Jevrejska opština.\n16.05.2017 u 21:22\nEbenze, logor strašniji od Mauthauzena\nPre nekoliko dana preminuo je Ljubomir Zečević, poslednji od preživelih srpskih zatočenika koncentracionog logora Ebenze, 90 kilometara južno od Linca u Gornjoj Austriji. Zečević, bivši direktor Televizije Beograd, izveštač sa dodele Nobelove nagrade Ivi Andriću, bio je u prvoj grupi zatočenika koji su dospeli u ovaj podlogor zloglasnog Mauthauzena, otvoren krajem 1943. godine da bi robovskim radom zatočenika pomogao nemačku ratnu mašineriju. Prošlog vikenda, 6. maja, obeležene su 72 godine od oslobođenja Ebenzea, a na spomenik u delu nekadašnjeg logorskog kompleksa vence su položili predstavnici države Srbije i srpskog udruženja iz obližnjeg Gmundena.\nMauthauzen između zločina, počasti i zaborava\nMauthauzen – Ledeni vetar je razigravao velike zastave pedesetak država koje uokviruju staze ispred ulaza u nekadašnji koncentracioni logor Mauthauzen, i unosio je nemir u zelene krošnje drveća između dvadesetak spomen-obeležja žrtvama nacističkog režima. Tog nedeljnog jutra, 7. maja, posetiocima je kao utehu nametao misao – dobro je da nema kiše. Teški tamni oblaci nadvijali su se nad idilične brežuljke iznad austrijske varošice Mauthauzen, u danu kada su održavane ceremonije vezane za obeležavanje 72. godine od oslobođenja ovog logora. Poseta nacionalnim spomenicima danas može izgledati kao šetnja parkom.\n06.05.2017 u 18:58\nLINC - Pomoćnik ministra za rad, zapošljavanje, boračka i socijalna pitanja Milan Popović položio je vence kod spomen ploče stradalim Srbima u nekadašnjem centru za eutanaziju u dvorcu u Harthajmu u opštini Alkoven. On je položio venac i stradalim Srbima u Prvom svetskom ratu u nekadašnjem austrougarskom logoru ''Ašah''. Komemoracijama su prisustvovali kadeti Vojne akademije i studenti Kriminalističko - policijske akademije, kao i učenici Gimnazije iz Brusa koji su pobedili na takmičenju ''Da rat ostane samo igra''. Predsednica Udruženja zatočenika KL Mauthauzen Srbije Tamara Ćirić rekla je da je prema podacima Arčibalda Rajsa i doktorke Slavke Mihajlović u ''Ašahu'' bilo zatočeno 25.000 Srba - ratnih vojnih zarobljenika i civilnih interniraca. Prema njenim rečima, broj\n30.04.2017 u 17:48\nJINDRIHOVICE - Godišnjica stradanja u logoru Jindrihovice u Češkoj Republici u Prvom svetskom ratu, gde leži 7.100 Srba i 189 Rusa, obeležena je odavanjem počasti i polaganjem venaca u mauzoleju -spomen kosturnici stradalim Srbima. Državna delegacija Srbije odala je počast stradalim Srbima u Jindrihovicama, mestu gde je u Prvom svetskom ratu bio najveći logor, ne samo u Češkoj, već na teritoriji cele Austro-Ugarske, kroz koji je od 1914. do 1918. prošlo više od 40.000 ljudi. Čuvar kosturnice Dejan Ranđelović iz Zaječara, koji živi u obližnjem mestu Karlovim Varima, već 27 godina brine o tom mestu i napominje da je u Jindrihovicama stradalo 7.100 Srba, dok na Zejtinliku u Grčkoj leži oko 5.000 srpskih duša. Najviše je u logoru bilo Srba, pored Rusa i Italijana, kaže Ranđelović,\n23.04.2017 u 16:37\nBERLIN - Preživeli Holokausta zajedno sa zvaničnicima okupili su se danas ispred nekadašnjih koncentracionih logora Bergen-Belzen na severu Nemačke i Zahsenhauzen u blizini Berlina u sećanje na njihovo oslobađanje pre 72 godine. Bergen-Belzen oslobodili su 15. aprila 1945 britanski vojnici koji su pronašli oko 10.000 leševa kada su ušli u logor, prenosi AP. Nemačka ministarka kulture Monika Greters izjavila je danas da „sećajući se, želimo da damo prostora u našim životima za žrtve i za preživele, koje su nacisti obespravili, progonili, mučili i ubijali”. Oko 200.000 osoba deportovano je u Bergen-Belzen, a više od 52.000 logoraša i 20.000 ratnih zarobljenika umrlo je tu, među njima i poznata tinejdžerka Ana Frank, navodi agencija. Ceremonija obeležavanja godišnjice


Cisco(r) je objavio danas da je dao ponudu za preuzimanje firme Tandberg (sa sedištima u Oslu u Norveškoj i Njujorku), jednog od globalnih lidera u video komunikacijama, uključujući širok spektar prvoklasnih video-uređaja i rešenja za mrežnu infrastrukturu, uz interoperabilnost među kompanijama i vendorima. Ovim predloženim preuzimanjem, Cisco će u segmentu kolaboracije ponuditi više rešenja za veći broj klijenata, sa namerom da ova tehnologija bude masovnije prisutna u svetu.\n• Prema odredbama dogovora, Cisco će ponuditi kupovinu akcija Tandberga u vrednosti od 153.5 norveških kruna po akciji, a ukupne vrednosti oko tri milijarde dolara, što je jednoglasno predložio Tandbergov odbor direktora.\n• Preuzimanje bi trebalo da bude okončano tokom prve polovine sledeće godine, ukoliko ne dođe do nekih izmena u skladu sa odredbama dogovora, uključujući zakonske odredbe u Americi i drugim zemljama.\n• Očekivanja kompanije Cisco su da će akvizicija doprineti porastu vrednosti kompanije 2011. godine.\nVizija kolaboracije kompanije Cisco je da omogući novi način korporativne produktivnosti, brzinu i inovativan pristup u načinu na koji ljudi komuniciraju, razmenu znanja i poboljšanje poslovnih rezultata unutar i među kompanijama.\nTehnologija Telepresence i video visokog kvaliteta su redefnisali, produbili, i pritom olakšali način komunikacije korisnika, prerastajući u znatno širi segment tržišta kolaboracije.\n• Akvizivija potvrđuje interes kompanije Cisco da i dalje ulaže u tržište Evrope, kao centra inovacije širom sveta, dok će ubuduće Tandberg biti pozicioniran kao centar u segmentu video komunikacija, zajedno sa partnerskom belgijskom kompanijom.\n• Tandbergovih 1500 zaposlenih širom sveta, sa centrima inovacije u Norveškoj i Velike Britanije, biće veoma bitan deo Cisco video tima u porastu.\n• Završetkom preuzimanja, dotadašnji direktor Tandberga Fredrik Halvorsen biće šef Cisco TelePresence Technology Grupe, a o svom radu izveštavaće Martina de Bera, starijeg potpredsednika Cisco Emerging Technologies Group.\n"Cisco i Tandberg imaju iznenađujuće slične kulture i dele viziju na koji način svet treba da posluje, kroz kolaboraciju i video komunikaciju, rekao je Džon Čejmbers, predsednik i CEO Kompanija Cisco. – Kolaboracija, koja je postala moguća razvojem Web 2.0 tehnologije, tržište je vredno 34 milijarde dolara i još je u porastu. Najnovija akvizicija dokaz je finansijske snage i sposobnosti kompanije Cisco da brzo preuzima ključne tržišne pravce razvoja."\nVideo zapis razgovora Džon Čejmbersa, predsednika i CEO kompanije Cisco, i Fredrika Halvorsena, direktora Tandberga, o predloženom preuzimanju možete pogledati na: http://newsroom.cisco.com/dlls/videos/ciscotandberg_093009.html\ncisco, razvoj, mreza, video, komunikacije, tandberg


Fudbaleri “Kozare” i odbojkašice “Kikinde” pred velikim ispitom – TV Kikinda\nU 19. kolu Vojvođanske lige Istok fudbaleri “Kozare” iz Banatskog Velikog Sela gostuju u Banatskom Karađorđevu četvrtoplasiranoj ekipi “Jedinstva”. Ukoliko ostvare pobedu otvara im se put da pređu u Srpsku ligu Vojvodine.“Sloboda” iz Novih Kozaraca dočekuje Begej. Na stadionu Vašarište u nedelju u 15 sati i 30 minuta ŽAK dočekuje BAK iz Bele Crkve, dok OFK “Kikinda 1909” odlazi na megdan ekipi “Mladost”. Posle 18 odigranih kola “Kozara” je i dalje na vodećoj poziciji sa 42 boda, drugoplasirana je “Sloboda” sa tri boda manje, ŽAK je na 13. poziciji sa 19, OFK “Kikinda 1909” je pretposlednja sa 16 bodova.\nU utakmicama Područne lige Zrenjanin ruskoselska “Crvena zvezda” u nedelju u 15 sati i 30 minuta u komšijskom derbiju dočekuje nakovački “Polet”. Mokrinski “Delija” odlazi u goste ekipi “Banat”. Na tabeli je “Delija” na šestom mestu sa 29 bodova, “Crvena zvezda” je deveta sa 25, a “Polet” je 13. sa 20 bodova.\nRukometaši “Kikinde Grindeks” nakon što su u sredu savladali “Rudar” iz Kostolca u poslednjem kolu ligaškog dela putuju u Beograd gde se sastaju sa “Obilićem”. Rukometašice “Kikinde” u 15. kolu igraju komšijski derbi sa Mokrinčankama.Utakmica počinje sutra u 18 sati u SC “Jezero”. Rukometaši “Crvene zvezde” iz Mokrina domaćini su ekipi iz Stare Pazove.\nU poslednjem kolu Prve vojvođanske lige -Jug odbojkašice “Kikinde” igraju duel sa vodećim “Banatom” iz Vršca. Samo maksimalna pobeda u setovima doneće im prvo mesto i učešće u baražu i plasman među drugoligaše. Ekipa “KI 0230” takođe igra u gostima sa “Hercegovinom” u Ravnom Topolovcu.U Prvoj vojvođanskoj ligi odbojkaši “Kikinde” su u doigravanju za plasman od petog do osmog mesta. Sutra u 12 sati na parketu SC “jezero” dočekuju “Klek”.\nU petom kolu plej ofa KK “Velika Kikinda” igraju na domaćem terenu. Sutra u 20 sati i 30 minuta u hali “Jezero” dočekuju prvoplasiranu “Slobodu” iz Novog Sada.\nIgrači Kluba malog fudbala “Kikinda” u plej autu Futsal lige Vojvodine domaćini su “Hajduku” iz Kule. Utakmica se igra u nedelju u 17 sati u SC “Jezero”.\n← Počinje upis prvaka Uspesi mladih plivača “Velike Kikinde” →


Date of event: 19. 09. 2009.\n12. sednice Skupštine Autonomne Pokrajine Vojvodine, održane 19. septembra 2009. godine u Velikoj sali zgrade Skupštine AP Vojvodine.\nOdsustvo sa sednice Skupštine opravdao je poslanik Branislav Popov, a prema evidenciji sednici Skupštine nisu prisustvovali i poslanici: Zoran Babić, doc dr Branislava Belić, mr Laslo Feher, Milenko Filipović, Borko Ilić, dr Goran Ivić, Ivana Milić, dr Nikola Pavković, Branislav Popov, Saša Todorović, Milivoj Vrebalov i Jovica Zarkula.\nPredsedavajući je obavestio poslanike da je sednica sazvana u kraćem roku od deset dana, jer je Izvršno veće dostavilo Predlog odluke o načinu određivanja predstavnika Autonomne Pokrajine Vojvodine u Skupštini "Metals banke" AD Novi Sad i načinu predlaganja lica za izbor članova organa "Metals banke" AD Novi Sad sa predlogom da se Odluka donese po hitnom postupku. Takođe, sednica je sazvana za subotu, a ne u jedan od dana u kojima se sednice Skupštine, po pravilu, održavaju, zbog ranije preuzetih obaveza predsednika Skupštine.\nOdbor za utvrđivanje istovetnosti pokrajinskih propisa na jezicima u službenoj upotrebi utvrdio je istovetnost Predloga odluka čije se razmatranje predlaže na 12. sednici Skupštine na jezicima čija je službena upotreba utvrđena Statutom sa srpskim jezikom.\nZapisnik sa 11. sednice Skupštine, održane 24. juna 2009. godine dostavljen je poslanicima uz saziv za 12. sednicu Skupštine.\nPredsedavajući je stavio na glasanje zapisnik sa 11. sednice Skupštine. Nakon glasanja predsedavajući je konstatovao da je Skupština sa 74 glasa "za" usvojila zapisnik sa 11. sednice Skupštine.\nPredsedavajući je obavestio Skupštinu da je, u skladu sa članom 209. Poslovnika Skupštine AP Vojvodine, Ivana Dulić-Marković podnela ostavku na funkciju potpredsednika Izvršnog veće i pokrajinskog sekretara za regionalnu i međunarodnu saradnju.\nPredsedavajući je konstatovao, na osnovu člana 211. stav 2. Poslovnika Skupštine AP Vojvodine, da je Ivani Dulić-Marković prestala funkcija potpredsednika Izvršnog veća AP Vojvodine i pokrajinskog sekretara za regionalnu i međunarodnu saradnju, zbog podnete ostavke, sa 19. septembrom 2009. godine.\nPredsedavajući je obavestio poslanike da je Tomislav Papić podneo ostavku na funkciju zamenika pokrajinskog sekretara za energetiku i mineralne sirovine.\nPredsedavajući je konstatovao da je, zbog podnete ostavke, Tomislavu Papiću prestala funkcija zamenika pokrajinskog sekretara za energetiku i mineralne sirovine, sa 9-tim julom 2009. godine.\nPredsedavajući je obavestio poslanike da je Miroje Jovanović podneo ostavku na funkciju zamenika člana Pokrajinske izborne komisije.\nPredsedavajući je konstatovao da je,zbog podnete ostavke,Miroju Jovanoviću prestala funkcija zamenika člana Pokrajinske izborne komisije, sa 19-tim septembrom 2009. godine.\nPredlog dnevnog reda poslanicima je dostavljen uz saziv za 12. sednicu Skupštine AP Vojvodine.\nPredsednik Izvršnog veća AP Vojvodine predložio je, na osnovu člana 84. stav 2. i 3. Poslovnika Skupštine, da se predloženi dnevni red 12. sednice Skupštine proširi novom tačkom dnevnog reda- Predlog za izbor člana Izvršnog veća Autonomne Pokrajine Vojvodine.\nPredsedavajući je stavio Predlog na glasanje. Nakon glasanja, predsedavajući je konstatovao da je Skupština sa 71 glasom "za" i 19 glasova "protiv" predlog usvojila.\nPredsednik Skupštine AP Vojvodine predložio je, na osnovu člana 84. stav 3. Poslovnika Skupštine AP Vojvodine, da se predloženi dnevni red 12. sednice Skupštine proširi novom tačkom dnevnog reda: - Predlog odluke o osnivanju Fonda "Evropski poslovi" Autonomne Pokrajine Vojvodine.\nPredsedavajući je stavio Predlog na glasanje. Nakon glasanja, predsedavajući je konstatovao da je Skupština sa 80 glasava "za" i 23 glasa "protiv" predlog usvojila.\nOdbor za propise predložio je, na osnovu člana 84. stav 2. i 3. Poslovnika Skupštine AP Vojvodine, da se predloženi dnevni red 12. sednice Skupštine proširi novom tačkom dnevnog reda: - Predlog odluke o izmenama i dopunama Poslovnika Skupštine Autonomne Pokrajine Vojvodine.\nPredsedavajući je stavio Predlog na glasanje. Nakon glasanja, predsedavajući je konstatovao da je Skupština sa 82 glasa "za" i 19 glasova "protiv" predlog usvojila.\nOdbor za informisanje, predložio je, na osnovu člana 84. stav 2. i 3. Poslovnika Skupštine AP Vojvodine, da se predloženi dnevni red 12. sednice Skupštine proširi novom tačkom dnevnog reda:-Utvrđivanje predloga kandidata za izbor člana u Savet Republičke radiodifuzne agencije.\nPredsedavajući je stavio Predlog na glasanje. Nakon glasanja, predsedavajući je konstatovao da je Skupština sa 80 glasova "za" i 19 glasova "protiv" predlog usvojila.\nPoslanička grupa Liga socijaldemokrata Vojvodine "Zajedno za Vojvodinu" predložila je, na osnovu člana 84. stav 3. Poslovnika Skupštine AP Vojvodine, da se predloženi dnevni red 12. sednice Skupštine proširi novom tačkom dnevnog reda -Informacija o potrebi obeštećenja Autonomne Pokrajine Vojvodine po osnovu ulaganja građana Vojvodine u izgradnju Naftagasa sa Predlogom zaključaka.\nPredlog za proširenje predloženog dnevnog reda u skladu sa članom 84. stav 5. Poslovnika Skupštine AP Vojvodine obrazložio je poslanik Branislav Bogaroški.\nInformacija sa Predlogom zaključaka je dostavljena Izvršnom veću AP Vojvodine na mišljenje.S obzirom da Izvršno veće AP Vojvodine nije dostavilo mišljenje povodom Informacije, prema članu 128. stav 4. Poslovnika Skupštine, Skupština može da odluči da se Informacija razmotri i bez mišljenja Izvršnog veća. Predsedavajući je stavio na glasanje predlog da Skupština razmotri Informaciju bez mišljenja Izvršnog veća AP Vojvodine. Nakon glasanja, predsedavajući je konstatovao da Skupština sa 11 glasova "za", 68 glasova "protiv" i šest uzdržanih glasova predlog nije usvojila.\nPredsedavajući je stavio na glasanje predloženi dnevni red za 12. sednicu Skupštine sa sledećim redosledom tačaka:\nIZBOR ČLANA IZVRŠNOG VEĆA AUTONOMNE POKRAJINE VOJVODINE,\nPREDLOG ODLUKE O IZMENAMA I DOPUNAMA POSLOVNIKA SKUPŠTINE AUTONOMNE POKRAJINE VOJVODINE,\nPREDLOG ODLUKE O NAČINU ODREĐIVANjA PREDSTAVNIKA AUTONOMNE POKRAJINE VOJVODINE U SKUPŠTINI "METALS BANKE" AD NOVI SAD I NAČINU PREDLAGANjA LICA ZA IZBOR ČLANOVA ORGANA "METALS BANKE" AD NOVI SAD,\nPREDLOG ODLUKE O OSNIVANjU FONDA "EVROPSKI POSLOVI" AUTONOMNE POKRAJINE VOJVODINE,\nIZVEŠTAJ O POSLOVANjU JAVNOG VODOPRIVREDNOG PREDUZEĆA "VODE VOJVODINE" NOVI SAD ZA 2008. GODINU,\nIZVEŠTAJ O POSLOVANjU FONDA ZA PODRŠKU INVESTICIJA U VOJVODINI – "VOJVODINA INVESTMENT PROMOTION – VIP" ZA 2008. GODINU,\nUTVRĐIVANjE PREDLOGA KANDIDATA ZA IZBOR ČLANA U SAVET REPUBLIČKE RADIODIFUZNE AGENCIJE.\nNakon glasanja predsedavajući je konstatovao da je Skupština sa 80 glasova "za" i 19 glasova "protiv" utvrdila dnevni red 12. sednice Skupštine.\nPredsedavajući je predlog stavio na glasanje. Nakon glasanja, predsedavajući je konstatovao da je Skupština sa 83 glasa "za" i 19 glasova "protiv" predlog usvojila.\nPredsedavajući je podsetio poslanike na član 87. Poslovnika Skupštine AP Vojvodine po kome u pretresu po svakoj tački dnevnog reda sednice Skupštine pravo da govore, po sledećem redosledu, imaju:\n1. tačka dnevnog reda: IZBOR ČLANA IZVRŠNOG VEĆA AUTONOMNE POKRAJINE VOJVODINE,\nPredsednik Izvršnog veća Autonomne Pokrajine Vojvodine, na osnovu člana 198. Poslovnika Skupštine AP Vojvodine, dostavio je Predlog za izbor potpredsednika Izvršnog veća Autonomne Pokrajine Vojvodine i pokrajinskog sekretara za regionalnu i međunarodnu saradnju.\nDodatno obrazloženje Predloga je dao predsednik Izvršnog veća AP Vojvodine dr Bojan Pajtić.\nPredsedavajući je stavio Predlog o izboru potpredsednika Izvršnog veća Autonomne Pokrajine Vojvodine i pokrajinskog sekretara za regionalnu i međunarodnu saradnju na glasanje. Nakon glasanja, predsedavajući je konstatovao da je Skupština većinom glasova od ukupnog broja poslanika Skupštine i to sa 82 glasa "za" i 22 glasa "protiv" izabrala Borisa Barjaktarovića za potpredsednika Izvršnog veća Autonomne Pokrajine Vojvodine i pokrajinskog sekretara za regionalnu i međunarodnu saradnju.\nNa osnovu člana 4. Odluke o organizaciji i načinu rada Izvršnog veća, član Izvršnog veća položio je pred Skupštinom zakletvu.\nPredsedavajući je potpredsedniku Izvršnog veća AP Vojvodine i pokrajinskom sekretaru za regionalnu i međunarodnu saradnju u ime Skupštine i svoje lično ime čestitao na izboru i poželeo im uspešan rad i dobru saradnju.\n2. tačka dnevnog reda: PREDLOG ODLUKE O IZMENAMA I DOPUNAMA POSLOVNIKA SKUPŠTINE AUTONOMNE POKRAJINE VOJVODINE,\nOdbor za propise, na sednici održanoj 14. septembra 2009. godine utvrdio je Predlog odluke o izmenama i dopunama Poslovnika Skupštine Autonomne Pokrajine Vojvodine i dostavio ga Skupštini AP Vojvodine na razmatranje i donošenje.\nPredsedavajući je stavio Predlog odluke na glasanje. Nakon glasanja, predsedavajući je konstatovao da je Skupština sa 83 glasa "za" donela Odluku o izmenama i dopunama Poslovnika Skupštine Autonomne Pokrajine Vojvodine.\n3. tačka dnevnog reda: PREDLOG ODLUKE O NAČINU ODREĐIVANjA PREDSTAVNIKA AUTONOMNE POKRAJINE VOJVODINE U SKUPŠTINI "METALS BANKE" AD NOVI SAD I NAČINU PREDLAGANjA LICA ZA IZBOR ČLANOVA ORGANA "METALS BANKE" AD NOVI SAD,\nIzvršno veće AP Vojvodine utvrdilo je Predlog odluke o načinu određivanja predstavnika Autonomne Pokrajine Vojvodine u Skupštini "Metals banke" AD Novi Sad i načinu predlaganja lica za izbor članova organa "Metals banke" AD Novi Sad i dostavilo ga Skupštini AP Vojvodine na razmatranje i donošenje, po hitnom postupku.\nU pretresu su učestvovali poslanici:Marijana Četojević, prof dr Nenad Vunjak,Milan Đukić, Goran Tajdić, Dragana Latovljev, Goran Ješić, Branko Gajin, dr Živorad Smiljanić, Lazar Marjanski, Saša Santovac, Milorad Mirčić i pokrajinski sekretar za finansije mr Jovica Đukić.\nPredsedavajući je stavio Predlog odluke na glasanje. Nakon glasanja predsedavajući je konstatovao da je Skupština sa 78 glasova "za", 19 glasova "protiv" i jednim uzdržanim glasom donela Odluku o načinu određivanja predstavnika Autonomne Pokrajine Vojvodine u Skupštini "Metals banke" AD Novi Sad i načinu predlaganja lica za izbor članova organa "Metals banke" AD Novi Sad.\n4. tačka dnevnog reda: : PREDLOG ODLUKE O OSNIVANjU FONDA "EVROPSKI POSLOVI" AUTONOMNE POKRAJINE VOJVODINE,\nPoslanička grupa Mađarska koalicija utvrdila je Predlog odluke o osnivanju Fonda "Evropski poslovi" Autonomne Pokrajine Vojvodine i dostavila ga Skupštini AP Vojvodine na razmatranje i donošenje.\nPredlog odluke dostavljen je Izvršnom veću AP Vojvodine na mišljenje. Izvršno veće je predložilo i Skupštini da razmotri predlog i Odluku donese sa ispravkama navedenim u mišljenju, sa kojima se saglasio predlagač i na taj način su postali sastavni deo Predloga odluke i o njima se posebno nije glasalo.\nDodatno obrazloženje Predloga je dao dr Tot Tivadar.\nU pretresu su učestvovali poslanici:Bore Kutić, Goran Tajdić, Igor Mirović, prof.dr Dragoslav Petrović, Saša Santovac.\nPoslanik Pastor Ištvan u svojstvu predlagača, na osnovu člana 133. stav 4. Poslovnika Skupštine, predložio je da se koriguje tekst odluke tako da se u članu 1. poslednja dva reda izmene i dodaju reči: "kulturne saradnje sa evropskim gradovima i regijama i njihovim institucijama, osniva se Fond "Evropski poslovi" Autonomne Pokrajine Vojvodine".S obzirom da su izmene predložene od strane predlagača one su postale sastavni deo Predloga odluke i o njima se odvojeno nije glasalo.\nPredsedavajući je stavio Predlog odluke na glasanje. Nakon glasanja, predsedavajući je konstatovao da je Skupština sa 66 glasova "za" i 17 glasova "protiv" donela Odluku o osnivanju Fonda "Evropski poslovi" Autonomne Pokrajine Vojvodine.\n5. tačka dnevnog reda: IZVEŠTAJ O POSLOVANjU JAVNOG VODOPRIVREDNOG PREDUZEĆA "VODE VOJVODINE" NOVI SAD ZA 2008. GODINU,\nUpravni odbor je na sednici održanoj 18.juna 2009. godine usvojio Izveštaj o poslovanju Javnog vodoprivrednog preduzeća "Vode Vojvodine" Novi Sad za 2008. godinu i dostavio ga Skupštini na razmatranje.\nIzveštaj o poslovanju Javnog vodoprivrednog preduzeća "Vode Vojvodine" Novi Sad za 2008. godinu dostavljen je Izvršnom veću AP Vojvodine na mišljenje. Izvršno veće nije imalo primedbi.\nIzveštaj o poslovanju prethodno je razmotrio Odbor za poljoprivredu i predložio Skupštini da razmotri i prihvati Izveštaj o poslovanju za 2008.godinu.\nU pretresu su učestvovali poslanici: Lazar Čavić, Nenad Borović, Bore Kutić, Marijana Četojević, Branislav Ivanović, Goran Tajdić, Dragana Latovljev, Suzana Brkić, Svetozar Bukvić, Milorad Bojin, Lazar Marjanski, prof dr Nenad Vunjak, Saša Santovac, Živica Bradvarević, Milorad Mirčić i Jovan Tabakov, pomoćnik pokrajinskog sekretara za poljoprivredu, vodoprivredu i šumarstvo.\nPredsedavajući je stavio Izveštaj o poslovanju Javnog vodoprivrednog preduzeća «Vode Vojvodine» Novi Sad za 2008. godinu, na glasanje. Nakon glasanja, predsedavajući je konstatovao da je Skupština sa 70 glasova "za" i 21 glasom "protiv" prihvatila Izveštaj o poslovanju Javnog vodoprivrednog preduzeća "Vode Vojvodine" Novi Sad za 2008. godinu.\n6. tačka dnevnog reda: IZVEŠTAJ O POSLOVANjU FONDA ZA PODRŠKU INVESTICIJA U VOJVODINI –"VOJVODINA INVESTMENT PROMOTION – VIP" ZA 2008. GODINU,\nUpravni odbor Fonda za podršku investicija u Vojvodini –"Vojvodina Investment Promotion – VIP" usvojio je Izveštaj o poslovanju za 2008. godinu i dostavio ga Skupštini na razmatranje.\nIzveštaj o poslovanju je dostavljen Izvršnom veću AP Vojvodine na mišljenje. Izvršno veće AP Vojvodine nije imalo primedbi.\nIzveštaj o poslovanju prethodno su razmotrili Odbor za budžet i finansije i Odbor za privredu. Odbori su predložili Skupštini da razmotri i prihvati Izveštaj o poslovanju za 2008.godinu.\nU pretresu su učestvovali poslanici: Goran Ješić, Saša Santovac, Marijana Četojević, dr Nenad Lemajić, Dragana Latovljev, Nikola Lalić i Pastor Ištvan potpredsednik Izvršnog veća AP Vojvodine i pokrajinski sekretar za privredu.\nPredsedavajući je stavio Izveštaj o poslovanju za 2008. godinu na glasanje. Nakon glasanja, predsedavajući je konstatovao da je Skupština sa 66 glasova "za" i 11 glasova "protiv" prihvatila Izveštaj o poslovanju Fonda za podršku investicija u Vojvodini –"Vojvodina investment promotion – VIP" za 2008. godinu.\n7. tačka dnevnog reda: UTVRĐIVANjE PREDLOGA KANDIDATA ZA IZBOR ČLANA U SAVET REPUBLIČKE RADIODIFUZNE AGENCIJE.\nOdbor za informisanje je, na sednici održanoj 17. septembra 2009. godine, utvrdio Predlog kandidata za izbor člana u Savet Republičke radiodifuzne agencije i dostavio ga Skupštini na razmatranje.\nPredsedavajući je stavio Predlog kandidata, na glasanje. Nakon glasanja, predsedavajući je konstatovao da je Skupština sa 64 glasa "za" i 12 glasova "protiv" utvrdila Predlog kandidata za izbor člana u Savet Republičke Radiodifuzne agencije, čiju će listu dostaviti Odboru za kulturu i informisanje Narodne skupštine Republike Srbije.\nPoslaničko pitanje je postavio poslanik Goran Tajdić (jedno poslaničko pitanje).\nSednica je zaključena u 15,45 časova.


Foto: Bitef / Ustupljene fotografije\nNa ovogodišnjem Bitefu, kao prateći program, održana je trodnevna (17, 18, 19. septembar) konferencija indikativnog naziva „Sedimo na grani: Solidarnost ili sunovrat“ na kojoj su učesnici sa raznih strana sveta govorili o ekološkoj krizi i načinima na koje se sa njima (ne)suočavamo (organizator Bitef i Platforma Zajedničko) a koja je pobudila posebnu pažnju.\nU izjavi za “Blic” neki od učesnika, govore o svojim utiscima, stavovima, urgentnosti, (ne)mogućim rešenijima…\nOvogodišnja predsednica Bitefovog žirija Šermin Langhof, direktorka pozorišta Maksim Gorki iz Berlina, ističe da se festival ove godine egzistencijalnim pitanjima naše sadašnjosti ne bavi samo kroz pozorišne produkcije i razgovore sa autorima koji slede nakon izvođenja predstava.\n- Konferencija „Sedimo na grani: Solidarnost ili sunovrat“ dodatno u središte pažnje stavlja ekološku krizu i time dira u bolnu tačku našeg vremena, organizujući međunarodnu razmenu iskustava umetnika, naučnika i aktivista. Ovi razgovori bili su namenjeni svim stanovnicima grada, a održavani su na Skveru Mire Trailović, što takođe zaslužuje posebnu pohvalu. Kao svojevrsni prolog, iako nije zvaničan deo konferencije, poslužio je Filozofski teatar sa Srećkom Horvatom i Želimirom Žilnikom, koji su razgovarali uglavnom o prošlosti, tom osnovnom preduslovu da se uopšte dalje misli o sadašnjosti ili pak budućnosti. S tim u vezi, na izložbi „Otvoreni proces“, koja se otvara 1. oktobra u Berlinu u pozorištu „Maksim Gorki“, osvrnućemo se na sveprisutni rasizam, a prikazaćemo radove među kojima je i „Inventar“ Želimira Žilnika, realizovan sedamdesetih godina.\nNapominje da se već iz prvog panela dala naslutiti raznolikost u stavovima i gledištima…\n- Nihilist Franko Berardi Bifo, koji je prirodno negirao princip nade, iznenadio nas je kada je citirao papu Franju i predložio humanitarni rad i solidarnost kao konkretnu akciju. Kamila Nobrega, kao i Amanda Pinja, koje su učestvovale u kasnijem panelu, upravo polaze od takve konkretne akcije i solidarnosti sa autohtonim zajednicama, a kao predstavnice mlade generacije sa svojom delanjem i ekofeminističkim pristupima, daju nadu u humaniju budućnost. Poput njih, ni sama nisam spremna da svedočim kraju čovečanstva sa pozicije nekog cinika ili intelektualne publike koja svemu tome aplaudira. U konkretnim akcijama, nadu čine upravo primeri solidarne prakse i vere u ljubav prema ljudima, prema nama samima.\nPredrag Momčilović iz platform Zajedničko (suuorganizator konferencije) između ostalog napominje:\n- Za mene jedan od najznačajnijih zaključaka konferencije jeste to da u svetu koji se sve više ubrzava, jedna od najrevolucionarnijih stvari može biti da usporimo i promislimo gde želimo da idemo i kako tamo da stignemo. Uprkos tome što se nalazimo na ivici provalije i što nam klimatske promene ostavljaju sve manje vremena za reagovanje, prostor za promenu i dalje postoji. Ali da bismo došli do autentične promene potrebno je da prvo dekolonizujemo svoju maštu. Oslobađanjem svoje mašte iz uskih okvira koje nam zadaje neoliberalni kapitalizam, predstavlja prvi korak ka promišljanju i izgradnji pravednog i ekološki održivog društva. Ako ne možeš da zamisliš da je drugačiji svet moguć, ne znači da nije moguć, samo treba zajedno da radimo na tome.\nIstraživač Vensan Lieže, iz francuskog “Pokret odrasta” kaže da naša termo-industrijska civilizacija dostiže svoje granice.\n- Njen kolaps već je počeo. Postalo je nemoguće negirati klimatske promene, uništenje biodiverziteta ili rastuće tenzije u vezi sa iskorištavanjem resursa. Međutim, kolaps se takođe dešava i sa moralnog, društvenog i kulturološkog stanovišta. Suočavajući se sa ovim hitnim slučajevima, uz sve pristuniji strah i tenzije, ništa nije važnije od povratka našim osnovnim stubovima: kulturi i emocijama. (…)Jedan od ključnih izazova jeste u tome kako da dekolonizujemo našu maštu, kako da se obrazovanjem odvojimo od stalnog rasta, ekonomije, materijalizma, konzumerizma, produktivnosti, kapitalizma, tehnološko-naučne paradigme i konkurencije.\nProgramska direktorka BAZAART-a, Sunčica Milosavljević kaže da je konferencija, posvećena ekologiji kao tematskoj festivalskoj okosnici, hrabro, odgovorno i inicijativno izgradila forum u koji su pozvani da ravnopravno učestvuju svi kojih se tema globalne održivosti tiče – naučnici, filozofi, umetnici, građani, zaposleni u javnoj upravi... – kao govornici, moderatori, slušaoci, diskutanti.\n- Kroz niz tematskih celina od kojih nijednu nisam želela da propustim, razvijeni su razgovori koji su dali praktičan primer kako se gradi javna sfera – kroz razmene iskustava, saznanja i mišljenja stručnjaka i praktičara iz brojnih oblasti, i to kroz razgovore koje odlikuje neposrednost, entuzijazam i snaga, podržani međusobnim uvažavanjem, slušanjem i poverenjem među sagovornicima, na šta, pre svega, obavezuje značaj teme zajedničke budućnosti. Kroz ove razgovore rađali su se kontakti i saradnja, gradila se dobra volja da se stvori zajednička platforma za skupnu akciju, prakticirala se demokratija.\nA umetnički direktor Ivan Medenica ističe:\n-Mi smo zamislili varijantu da konferencija bude hibridna u formi, deo učesnika uživo prisutan a deo onlajn, ali se onda desilo čudo: uprkos koroni, svi su došli u Beograd, i to iz Francuske, Nemačke, Italije, Slovenije, Hrvatske, Bosne i Hercegovine, Severne Makedonije, Belgije, Meksika, Brazila, itd... Kada se tome doda da se odvijala na otvorenoj sceni, na Skveru Mire Trailović, između crkve u kojoj je pozorište i pijace, zaista se dobija utisak foruma gde se okupljaju ljudi različitih jezika, kultura, profesija i klasa kako bi demokratski raspravljali o najvažnijim pitanjima zajednice. Pitanjima koje je Konferencija pokrenula prilazilo se iz različitih uglova, filozofskog, naučnog, političkog, umetničkog, i sa različitim stavovima. Za domće uslove posebno je važno da je napravljen dijalog između predstavnika gradske administracije i predstavnika opozicionog pokreta Ne da(vi)mo Beograd oko ekoloških problema s kojima se suočava glavni grad, debata koje mediji i državne institucije nisu uspele da adekvatno pokrenu... Jedna misao se javljala kao dominatna u mnogim izlaganjima: naša civilizacija mora da prestane da bezglavo trči za ekonomskim i svakim drugim rastom, teži samo profitu, ne obazire se na okruženje, ugrožene životinjske vrste i ljudske zajednice. To se može svesti na dve reči - Čoveče, uspori!\nPredstava „Klimatski plesovi“ Amande Pinje odigrana 17.septembra u Teatru na brdu, hvale vrednom pozorišnom prostoru, u okvigru Glavnog, takmičarskog programa Bitefa je deo dugoročnog istraživanja autorke, koreografkinje o aktuelnom gubitku planetarne kulturne i biološke raznolikosti.\nKonkretno govori o uništavanju jednog predela, planine u centralnim Andima u Čileu, inače njenom rodnom podneblju. Jezikom činjenica predočava zastrašujući sliku kojuizvesna multinacionalna kompanija “AA” (“Anglo American Platinium”), a kakvih, znamo, ima još, jureći profit nemilice uništava I za dugo,dugo vremena temeljno zagađuje čovekovu okolinu, direktno ugrožavajući I život ljudi datog podneblja.\nČelnici u korporaciji zarađuju enormne cifre (Mark Kutifani Cutifani, izvršni direktor AAP-a svake godine na lično inkasira 14 miliona evra), lokalni političari donose zakone koji beskrupuloznim kompanijama daju legitimitet a ceh I odgovornost za sve prebacuju na tamošnji živalj, odnosno običnog čoveka kome se, zapravo, pride servira da nema kud sem da guta sve što se progutati ne može dok kopni otrovan i obespravljen, dodatno pritisnut ovakvim i/ili onakvim progonom svakog ko iole digne glas.\nUmetnica sa scene u jednom trenutku, između ostalog, poziva da se o tome piše pre nego o onome kako se kome predstava čini.\nMalo je reći da su strašne i potresne stvari o kojima govori, a činjenica je da ta realna i zastrašujuća ekološka katastrofa u Čileu je jedna od mnogih koje se u svetu dešavaju. I kod nas gde, između ostalog. Rio tinto, podržan aktuelnom vlašću, upravo namerava da da svoj doprinos\nOsim Pinje, u drugom delu predstave kroz ples se uključuju Lina Maria Venegas i Deniz Palmieri a u trećem i grupa ovdašnjih plesača a predstavu odlikuju i zanimljivi, živopisni svetlosni efekti.\nNa sceni Pozorišta na Terazijama 18. septembra odigrana je predstava “Farm Fatal” jednog od vodećih francuskih reditelja Filipa Kena a koja je nastala u koprodukciji rediteljeve kompanije iz Pariza i poznatog Kameršpilea iz Minhena.\nU prvim trenutcima pet maskiranih likova se pojavljuje, smešta u besprekorno beloj pozadini , a potom naočigled publike nastaje svojevrsna farma na kojoj živi grupa strašila (sklona poetici) koja imaju svoju nezavisnu radio-stanicu, pevaju, sviraju, osmišljavaju slogane, diskutuju…Jedan od problema koji strašila imaju je – nezaposlenost. Usled uništavanja gradskih bašta i udara korporacije na samostalne poljoprivrednike nema više posla za strašila, a nema više ni ptica… U scenski zanimljivoj, maštovitoj igri ekološka revolucija koju pokreću nosi i otvoreno pitanje o njenoj (eventualnoj) iluzornosti u datim (ne)prilikama.


Naslovna » Izlasci » Muzika » Koncerti » Dafer Jusef u Narodnom pozorištu\nAh Neša 8. avgust 2015. Koncerti Postavite komentar\nServis za razvoj kulture i umetnosti „Multikultivator“ predstaviće kvartet umetnika čije stvaralaštvo godinama fascinira slušaoce i kritiku širom sveta.\nOvaj sastav vrhunskih muzičara, nastupiće prvi put pred beogradskom publikom, a koncert će najaviti početak projekta „Multiverzitet“, platforme za neformalno permanentno muzičko obrazovanje, razvijene uz podršku vodeće svetske institucije za studije savremene muzike – „Berklee College of Music“.\nGlas koji zaustavlja ratove\nJusefa možda najbolje opisuje citat iz lista „Gardijan“: „Pevač i lautista poreklom iz Tunisa, koji po rečima jednog čuvenog kritičara, ima glas koji zaustavlja ratove. Njegov falseto jedostavno ostavlja slušaoca bez daha. Iako u njegovom glasu odzvanja arapsko poreklo jer ga je razvijao pevajući poziv na molitvu i koristeći megafon kao igračku, njegov vokal prevazilazi svoje korene“.\nDafer Jusef (foto: Shiraz Fradi)\nPhil Donkin (Velika Britanija) je među najboljim kontrabasistima u Evropi. Nastupao je sa džez legendama kao štu su: Quincy Jones, Roger Kellaway i Eddie Henderson. Od 2010. živi u Njujorku, gde sarađuje sa velikanima američke scene i od tada je muzički aktivan na oba kontinenta.\nFerenca Nemetha „Njujork tajms“ je opisao kao „okretnog mađarskog bubnjara sa osećajem za afričke ritmove“. Na listi muzičara sa kojima je svirao su apsolutne zvezde: Herbie Hancock, Wayne Shorter, Christian Mcbride, John Patitucci, Terence Blanchard, John Abercrombie, Joshua Redman… Snimio je četiri albuma kao lider, a iza njega je više od 40 studijskih izdanja, koja je ostvario kroz brojne saradnje sa renomiranim muzičarima.\nIzuzetno muzičko umeće Dhafera Youssefa je poznato domaćoj publici, a koncert na kome je nastupio u duetu sa Paolo Fresuom u Domu omladine 2003. godine muzički znalci pamte kao jedan od najistaknutijih koncertnih događaja u Beogradu. (danubeogradu.rs)\nTagovidafer jusef etno jazz narodno pozorište\nPrethodni Premijera domaćeg filma „Amanet“ 14. oktobra\nSledeći Beogradski karneval brodova, 29. avgusta


Ministarka za evropske integracije Srbije Jadranka Joksimović\nMinistarka za evropske integracije Srbije Jadranka Joksimović izjavila je da Srbija ne optužuje Evropsku uniju (EU) zbog toga što kroz COVAX mehanizam (evropski sistem za ravnomernu raspodelu vakcina) do sada nije kupila ni jednu dozu.\n"To ne znači da je EU nesolidarna sa nama, već da taj sistem ne funkcioniše onako kako je očekivano i to je zaista svima jasno. Nismo zbog toga optuživali EU ni jednog trenutka, ni predsednik niti premijerka, već smo radili najbolje što smo mogli kako bismo obezbedili vakcine za naše građane", saopštila je Joksimović za Radio Slobodna Evropa (RSE).\nMinistar unutrašnjih poslova Aleksandar Vulin kritikovao je 21. februara Brisel povodom amandmana na izveštaj Evropskog parlamenta (EP) o Srbiji u kojima se, pored ostalog, od Beograda zahteva rešavanje više afera.\nVulinova stranka Pokret socijalista saopštila je da "poslanici EU, ako već nisu mogli ili nisu hteli da pošalju Srbiji vakcine, nisu morali da joj šalju ni amandmane".\n"Aleksandar Vulin je ministar koji predvodi svoju političku stranku sa sopstvenim programom, ali jasno je da je politika Vlade Srbije definisala evropske integracije kao jedan od šest svojih strateških ciljeva i svaka institucija Vlade ima svoj udeo u realizaciji tog cilja", rekla je Jadranka Joksimović za RSE.\nU amandmanima na izveštaj EP o Srbiji navodi se da zemlja treba da postigne rezultate u borbi protiv organizovanog kriminala i korupcije i da osudi napade i govor mržnje kojima su u Skupštini izloženi politički protivnici, nezavisni intelektualci i novinari.\nOdgovarajući na kritike iz izveštaja, Jadranka Joksimović je navela da je Srbija Evropskom parlamentu dostavila "relevantne i istinite činjenice o svim reformama, kako bi poslaničke grupe u EP mogle da imaju potpuni uvid u faktografiju".\nOna je dodala i da je nedavno imala video sastanak sa izvestiocem EP Vladimirom Bilčikom koji koordinira sastavljanje Rezolucije o Srbiji i da ga je informisala "o svim važnim pitanjima".\nJoksimović je rekla i da je rezolucija EP konsultativnog karaktera i da u njenom sastavljanju, podnošenjem raznih amandmana, učestvuju sve poslaničke grupe EP.\n"Amandmani se kasnije usaglašavaju između svih poslaničkih grupa, iako lično smatram da bi bilo bolje da se veoma oštri amandmani ostave u izvornoj formi ma koliko kritički bili, upravo da bi se jasno videlo koje političke grupacije u EP imaju tako kritički stav, a ne da se nakon usaglašavanja takve kritike provlače kao stav svih grupa EP", rekla je Joksimović.\nOna je dodala da je rezolucija EP "višedimenzionalan dokument, koji prelama različite političke vizure i političke odnose ne samo prema Srbiji i vladajućoj partiji, već i odnose unutar različitih političkih grupacija u EP".\nJoksimović je rekla i da je Skupština Srbije od početka upoznata sa procedurom pripreme Rezolucije i da su svi "na više nivoa i u više navarata razgovarali sa evropskim parlamentarcima o podnetim amandmanima".\n"Sama Rezolucija odraz je usaglašavanja najrazličitijih političkih grupa u EP. Njihovi amandmani često imaju i politički prizvuk, pa su nekada delom i rezultat različitih ideoloških i političkih platformi koje pojedine političke grupacije iz različitih država članica EU ne dele sa političkom platformom vodeće stranke u Srbiji, Srpske napredne stranke, kao okosnice vlade, a koja je pridruženi član EPP tj. Evropske narodne partije desnog centra", rekla je Joksimović.\nOna je navela i da je ubrzanje reformi sa ciljem bržeg pristupanja Srbije EU "najvažniji i neupitan spoljnopolitički cilj Srbije".\n"Ministarstvo za evropske integracije apsolutno ima kapacitete da koordinira, kao i do sada, pregovarački proces i usklađivanje domaćeg zakonodavstva sa pravnim tekovina EU, kao i planiranje i programiranje razvojne pomoći EU našoj zemlji. Već sam najavila da je pri kraju izmena i osnaživanje i naše pregovaračke strukture u skladu sa načelima nove metodologije politike proširenja EU", rekla je Joksimović.\nOna je dodala da neki poslanici EP kada istupaju po ovim pitanjima "nekritički usvajaju stavove iz jednog spektra političkih i interesnih grupa u Srbiji".\nNa izveštaj izvestioca EP za Srbiju Vladimira Bilčika čiji je nacrt predstavljen u novembru 2020, evropski poslanici podneli su skoro 400 amandmana.\nMnogi od njih su na sastanku predstavnika svih poslaničkih grupa objedinjeni u 38 kompromisnih amandmana, o kojima će Odbor za spoljne poslove Evropskog parlamenta glasati 23. februara.\nEvropski parlament će se o dokumentu izjasniti na plenarnoj sednici zakazanoj za 24. i 25. mart.


EU NE MOŽE BEZ RUSIJE\nod Admin taj Sre 3 Sep 2008 - 20:47\nZvanična Moskva saopštila da žali zbog odluke EU da suspenduje pregovore o strateškoj saradnji, ali da to neće narušiti njihovu uzajamno korisnu saradnju.\nSaradnja se nastavlja... Predsedavajući EU Nikola Sarkozi i predsednik Rusije Dmitrij Medvedev ne mogu jedan bez drugog\nRuski zvaničnici juče su saopštili da žale zbog odluke Evropske unije da odloži pregovore o strateškom partnerstvu s Rusijom sve dok ona ne povuče svoje trupe iz Gruzije. Istovremeno, Rusija smatra da je EU postupila odgovorno, jer nije otišla toliko daleko da uvede kaznene mere protiv Ruske Federacije.\nU prvoj zvaničnoj reakciji na samit lidera EU, održanog u Briselu pre dva dana, rusko ministarstvo spoljnih poslova saopštilo je da je bilo poziva pojedinih zemalja članica da se uvedu sankcije protiv Rusije i da se zamrznu odnosi.\n- Najvažnije je da je većina EU zemalja pokazala odgovoran pristup i potvrdila njihov put ka partnerstvu s Rusijom, shvativši značaj uzajamno korisne saradnje. Ne slažemo se sa ocenama u finalnoj deklaraciji samita EU da je Moskva upotrebila prekomernu silu i žalimo zbog odluke da se suspenduju pregovori o sporazumu o partnerstvu - navodi se u saopštenju.\nManje gasa Evropi\nMoskva je juče saopštila da će nastaviti da isporučuje naftu i gas u Evropu, nezavisno od odluke samita EU da suspenduje pregovore s Rusijom o strateškom partnerstvu. Istovremeno, stigla je i vest o tome da je Rusija juče počela 30-časovno rutinsko servisiranje gasovoda Jamal-Evropa, zbog čega će se isporuke prirodnog gasa evropskim kupcima u toku remonta prepoloviti.\nRuski koncern „Gasprom" saopštio je nemačkim medijima da je plan servisiranja gasovoda najavljen pre više meseci, u saradnji sa operatorima gasovoda, firmama „Vingas" i „Europol gas".\nInače, odluka lidera EU da odlože pregovore o strateškom partnerstvu s Rusijom sve dok ona ne povuče trupe iz Gruzije suštinski predstavlja ublaženu verziju oštre poruke Moskvi za koju su se pre samita u Briselu zalagale Velika Britanija i istočnoevropske članice. Unija je, ujedno, zauzela čvrst stav da nijedna država ne treba da prizna nezavisnost Južne Osetije i Abhazije, navodeći da su odnosi između Brisela i Moskve početkom krize u Gruziji došli do raskršća, te da će dalji razvoj situacije zavisiti mahom od mere u kojoj Rusija bude ispunjavala ranije preuzete obaveze, poput povlačenja snaga na položaje koje su držali pre 7. avgusta.\nRuski ambasador pri EU Vladimir Čižov izjavio je da je Rusija ispunila deo sporazuma u šest tačaka o prekidu vatre na Kavkazu koji se tiče povlačenja ruske vojske iz Gruzije pre nego što je i iznet takav zahtev na vanrednom samitu EU u Briselu.\n- Rusija je praktično povukla sve dodatne vojne jedinice s gruzijske teritorije. Ostao je samo mali kontingent ruskih mirovnih snaga u zoni bezbednosti i njihovo prisustvo tamo je u potpunosti sa sporazumom u šest tačaka koji su postigli predsednik Medvedev i Sarkozi - objasnio je Čižov.\nPolitički analitičari, međutim, smatraju da odnosima EU i Rusije neće naštetiti odluka Brisela da suspenduje pregovore s Moskvom o strateškom partnerstvu, nego narastajuća rusofobija u Evropi. Direktor moskovskog Instituta za politička istraživanja, politikolog Sergej Markov, ocenio je da odluka EU da osudi dejstva Rusije u Gruziji može biti moćan podstrek rusofobiji u celoj Evropi.\n- Uzlet rusofobije podriva evropske vrednosti, što se može ozbiljnije odraziti na odnose Rusije i EU, nego beznačajni politički rezultati samita EU. Osuda Rusije u momentu kada je trebalo razmotriti sankcije protiv režima u Gruziji odraziće se na odnose Rusije sa evropskim državama - ocenio je Markov.


Rosnjeft ukida 1.000 radnih mesta zbog sankcija\nRuski naftni gigant Rosnjeft, koji je pod udarom američkih sankcija vezanih za ukrajinsku krizu, ukinuće četvrtinu radnih mesta iz svoje centrale u Moskvi, što je oko hiljadu mesta, piše danas ruski list Komersant.\n"Ukidanje radnih mesta moglo bi da pogodi 20 odsto do 25 odsto zaposlenih, odnosno hiljadu ljudi", piše ovaj ekonomski dnevnik pozivajući se na izvore upoznte sa situacijom.\nPrema navodima Komersanta broj zaposlenih u moskovskoj centrali Rosnjefta znatno je porastao poslednjih godina i ta tendencija je pojačana kada je prošle godine kupljena konkurentska firma TNK-BP za 55 milijardi dolara.\n"Rosnjeft radi na tome da smanji troškove, uključujući optimizacijom radnih mesta", rekao je portparol grupe u imejl poruci agenciji Frans pres demantujući da će biti "masovnog ukidanja radnih mesta".\nOva naftna grupa koju vodi Igor Sečin, blizak saradnik ruskog predsednika Vladimira Putina, u julu je dodata na spisak firmi pod sankcijama SAD zbog ukrajinske krize. Grupa, koja je 69 odsto u vlasništvu ruske države, nedavno je zatražila pomoć države za vraćanje duga od preko 30 milijardi evra.


VRUĆE JE, ALI PONESITE KIŠOBRAN Očekuje nas nestabilno vrijeme sa pljuskovima i grmljavinom - Srpskainfo\nU Republici Srpskoj i Federaciji BiH danas će biti preteženo oblačno mjestimično sa kišom, pljuskovima i grmljavinom, uz uslove za lokalne nepogode i mogućnost veće količina padavina za kratko vrijeme.\nFOTO: DANIJEL RADUJKOVIĆ/RAS SRBIJA\nTokom dana biće povremeno i sunčanih intervala, uglavnom u Krajini, a temperatura vazduha biće u postepenom padu uveče, od zapada ka istoku, saopšteno je iz Hidrometeorološkog zavoda Republike Srpske.\nJutro je promjenljivo oblačno i nestabilno sa grmljavinom povremeno.\nVjetar slab do umjeren južni, koji će krajem dana promijenuti smjer na sjever, saopšteno je iz Federalnog hidrometeorološkog zavoda.\nNajviša dnevna temperatura vazduha biće od 26 do 31, na planinama od 23, a na sjeveru oko 33 stepena Celzijusova.\nTemperatura vazduha izmjerena u 7.00 časova: Rudo 15, Čemerno 16, Han Pijesak i Mrkonjić Grad 18, Prijedor, Tuzla, Novi Grad i Sokolac 19, Doboj 20, Banjaluka, Bijeljina i Brčko 21, Sarajevo 22, Trebinje i Bileća 25, te Neum 27 stepeni Celzijusovih.


Ponedjeljak 20.05.2013 Glavni meni\nFilter Mjesecjanfebmaraprmajjunjulavgsepoktnovdec\tGodina20002001200220032004200520062007200820092010\t5101520253050100Sve\tFilter\nBAR FLEŠ, 31. januar 2012. Napisano: utorak, 31 januar 2012 13:18\tOTVORENA NOVA ŠKOLA\nPredsjednik Vlade dr Igor Lukšić otvorio je juče novu zgradu Osnovne škole „Anto Đedović". Vlada je, preko Direkcije za javne radove, uložila 5,3 miliona eura za izgradnju, opremanje i eksproprijaciju zemljišta, a Opština ...\nBAR FLEŠ, 30. januar 2012.\nNapisano: ponedjeljak, 30 januar 2012 12:03\tPREMIJER OTVARA ŠKOLU U ŠUŠANJU\nPremijer Igor Lukšić danas će u 14 sati otvoriti novoizgrađenu školu „Anto Đedović“ u Šušanju. Škola ima prizemlje i dva sprata, površine 4.800 kvadrata, sa 20 učionica i 4 kabineta, kapaciteta 1.200 uč...\nBAR FLEŠ, 27. januar 2012.\nNapisano: petak, 27 januar 2012 12:52\tSEDAM MILIONA U INFRASTRUKTURU\nOpština Bar je za ovu godinu predvidjela ulaganja u infrastrukturne projekte u iznosu od sedam miliona eura.-Pored tih investicija, u toku je gradnja sanitarne deponije čiji se završetak očekuje do sredine juna ove godi...\nBAR FLEŠ, 26. januar 2012.\nNapisano: četvrtak, 26 januar 2012 12:49\tNOVI BULEVAR DO POČETKA SEZONE\nDirektor Direkcije za saobraćaj Veselin Grbovć i predsjednik Opštine Bar Žarko Pavićević obišli su gradilište novog bulevara.-Bulevar na ulazu u Bar biće dužine dva kilometra, a realizaciju tog projekta finansi...\nBAR FLEŠ, 25. januar 2012.\nNapisano: srijeda, 25 januar 2012 13:29\tPRINC POSJETIO BAR\nPrinc Nikola Petrović Njegoš juče je bio u zvaničnoj posjeti Baru i sastao se sa predsjednikom Opštine Žarkom Pavićevićem i predsjednicom Skupštine Brankom Nikezić. Opština Bar je jedna u nizu crnogorskih opština koje je ...\nBAR FLEŠ, 24. januar 2012.\nNapisano: utorak, 24 januar 2012 12:45\tZA VIKEND 15. FESTIVAL VINA I UKLJEVE\nPetnaesti Festival vina i ukljeve održaće se na Virpazaru 28. i 29. januara-najavili su organizatori. Ovu značajnu kulturno-poljoprivredno turistička manifestaciju pokrenuli su NVO „Dani Skadarskog jezera“,...\nBAR FLEŠ, 23. januar 2012.\nNapisano: ponedjeljak, 23 januar 2012 13:20\tDAN NOVINARA\nDanas se obilježava Dan novinara, povodom 23. januara 1871. godine kada je izašao prvi broj lista Crnogorac. Udruženje novinara Crne Gore i Društvo crnogorskih novinara, održaće svečane sjednice i dodijeliti nagrade. Crnogorski predsj...\nBAR FLEŠ, 20. januar 2012.\nNapisano: petak, 20 januar 2012 13:22\tVEČERAS U DVORCU\nPovodom 23. januara, Dana novinara Crne Gore, večeras u 19 sati u Dvorcu kralja Nikole biće promovisan novi časopis za lokalnu upravu i njegovanje baštine Crne Gore-Komuna. Na promociji će govoriti pomoćnik ministra kulture za med...\nBAR FLEŠ, 19. januar 2012.\nNapisano: četvrtak, 19 januar 2012 12:42\tĐUKIĆ PRVI DOPLIVAO DO KRSTA\nBaranin Mladen Đukić prvi je doplivao do Bogojavljenskog krsta, za kojim je na Gradskoj plaži u Baru šestu godinu uzastopno na dvadesetak mladića. Događaj je organizovala Pravoslavna crkvena opština Bar, a na plaž...\nBAR FLEŠ, 18. januar 2012.\nNapisano: srijeda, 18 januar 2012 13:11\tUNIŠTEN AUTOMOBIL\nVozilo "mercedes" registarskih oznaka BR AS 502 uništen rano jutros u ulici Maršala Tita u blizini „Novita“. Zamjenik državnog tužioca, Irena Rajković kazala je Radio Baru da je rano jutros obaviještena da je do ekplozije u u...\nBAR FLEŠ, 17.januar 2012.\nNapisano: utorak, 17 januar 2012 12:48\tOTVOREN DESETI “BAR GUITAR FEST”\nU Dvorcu kralja Nikole, sinoć je otvoren jubilarni deseti “Bar Guitar fest” - međunarodna smotra klasične gitare, koja se tradicionalno odvija u Baru u periodu od 16. do 20. januara. Festival je otvorio Ćazim ...\nBAR FLEŠ, 16. januar 2012.\nNapisano: ponedjeljak, 16 januar 2012 13:10\tPOČINJE “BAR GUITAR FEST”\nDanas počinje jubilarni 10. "Bar guitar fest" .Tradicionalnu međunarodnu smotru klasične gitare i ove godine obilježiće majstorski kursevi, koncerti gostiju i koncert polaznika seminara. Festival će se sastojati od dv...\nBAR FLEŠ, 13. januar 2012.\nNapisano: petak, 13 januar 2012 13:27\tPRORADILI SEMAFORI\nKao što je i najavljeno semafori u užem gradskom jezgru su proradili su sinoć oko 20 sati. „Osim toga sanirali smo i dobar dio vertikalne signalizacije kroz grad, uklonili oštećene saobraćajne znake i zamjenjujemo ih novim“- ...\nBAR FLEŠ, 12. januar 2012.\nNapisano: četvrtak, 12 januar 2012 13:35\tBAR-GRAD MASLINOVOG ULJA\nSO Bar je na decembarskom zasijedanju prihvatila inicijativu Udruženja maslinara da Bar bude proglašen gradom maslinovog ulja i da pristupi Mreži evromediteranskih gradova maslinovog ulja. Načela na kojima se zasniva status g...\nBAR FLEŠ, 11. januar 2012.\nNapisano: srijeda, 11 januar 2012 13:13\tDO KRAJA NEDJELJE SEMAFORI ĆE BITI U FUNKCIJI\nNevrijeme od prošle nedjelje ostavilo je traga i na saobraćajnoj signalizaciji. Osim što je oborilo brojne bilborde i saobraćajne znake, oštetilo je i sve semafore. Prema riječima direktora Agencije za...\nBAR FLEŠ, 10. januar 2012. Napisano: utorak, 10 januar 2012 13:39\tVELIKA ŠTETA OD NEVREMENA\nPrvog radnog dana u novoj godini, sve raspoložive službe barske lokalne uprave bile su angažovane na saniranju posljedica najrazornije orkanske bure koja se pamti u posljednjih sto godina. Komisija za procjenu šteta u Opšt...\nBAR FLEŠ, 9. januar 2011.\nNapisano: ponedjeljak, 09 januar 2012 13:36\tTEŠKE TJELESNE POVREDE\nJuče ujutro, na rtu Ratac Slavko Šiševićiz Bara zadobio je teške tjelesne povrede, nakon što mu je dinamit eksplodirao u ruci, najvjerovatnije prilikom pokušaja lova ribe na ovaj način. U Opštoj bolnici u Baru potvrđen...\nLAST_MESSAGE: 1 DAY, 23 HOURS AGO


RTS :: Registar zgrada pre roka, među upravnicima i jedan Holanđanin\nDruštvo Registar zgrada pre roka, među upravnicima i jedan Holanđanin\nsreda, 28. jun 2017, 14:51 -> 16:22\nRegistar stambenih jedinica počeo je sa radom 12. juna, šest meseci pre zakonskog roka, a za dve nedelje registrovane su 94 zgrade, dok još oko stotinak njih čeka na obradu.\nMeđu registrovanim upravinicima zgrada nalazi se i jedan - Holanđanin.\n"Za sada su unete zgrade registrovane po ranijim propisima, oko 13.800 njih, a za dve nedelje od kad radi Registar i oko 100 novih zgrada je registrovano, uz još stotinak koje su u fazi prijave, tako da baza već broji oko 14.000 zgrada", kaže pomoćnica ministarke građevinarstva za stanovanje Jovanka Atanacković.\nIstiče da je Registar počeo sa radom pre zakonskog roka – 12. juna, iako je zakonom bilo predviđeno da proradi u januaru naredne godine.\nZakon o stanovanju, dodaje, funkcioniše i to je dokaz da resorno ministarstvo radi bez obzira na izbor nove vlade.\n"Na raspolaganju smo 24 sata za sve nejasnoće, ali verujemo da ih nema, jer mnoge lokalne samouprave uspešno primenjuju sistem i to je dokaz da smo napravili korak napred u održavanju zgrada i stanovanju uopšte", smatra Atanackovićeva.\n"Čuli smo da on želi da unapredi sistem, da se sekira kad nešto u zgradi nije kako treba i stanari su mu dali podršku da bude upravnik", navela je Atanackovićeva.\n"Nakon toga, moraćemo da uspostavimo kontrolu i tamo gde ima problema da uspostavimo kontrolne mehanizme kako bismo imali, pre svega, bezbedne zgrade", zaključila je Atanackovićeva.


Dan online - Politika: Ispuniti reformske ciljeve - 2017-10-22\nPolitika MARINA VUJAČIĆ RAZGOVARALA SA PREDSTAVNICIMA EBOR-A Ispuniti reformske ciljeve\nCrna Gora može računati na podršku Evropske banke za obnovu i razvoj (EBOR), posebno u oblasti praćenja sprovođenja javnih politika a u cilju ispunjavanja reformskih ciljeva Vlade i ključnih zahtjeva iz procesa pristupanja EU, poručeno je iz te institucije. Kako je ukazano, državna sekretarka u Ministarstvu evropskih poslova Marina Vujačić razgovarala je s predstavnicima kancelarije Evropske banke za obnovu i razvoj u Crnoj Gori – šefom kancelarije Japom Sprejem i višim savjetnikom za investicionu klimu Franklinom Stivsom.\nPrema saopštenju, državna sekretarka Vujačić upoznala je predstavnike EBOR s tekućim aktivnostima u pogledu pripreme srednjoročnog plana rada Vlade ukazujući da će uloga Ministarstva evropskih poslova biti ključna u procesu izrade, ali i praćenju sprovođenja tog programa.\nDodala je da bi u tom dijelu tehnička podrška koju mogu pružiti eksperti EBOR bila veoma korisna za uspostavljanje održivog i efikasnog mehanizma praćenja sprovođenja javnih politika i postizanja reformskih ciljeva Vlade.\n– Vujačić je ocijenila kao veoma uspješnu saradnju u oblasti pripreme i sprovođnja infrastrukturnih projekata kroz Zapadno-balkanski investicijski okvir i ukazala na mogućnosti njenog unapređenja u kontekstu Berlinskog procesa. Poručila je da je veoma značajna podrška koju EBOR pruža Crnoj Gori u oblastima infrastrukture, saobraćaja, energetike i drugim povezanim oblastima, naročito istakavši pripremu projektne dokumentacije za nove dionice autoputa Bar–Boljari i Jadransko–jonski koridor – navodi se u saopštenju\nPredstavnici EBOR-a u Crnoj Gori predstavili su inicijativu o unapređenju investicione klime i upravljanja i iskazali spremnost da kroz mehanizam operativnog granta podrže crnogorsku administraciju u sprovođenju ključnih ekonomskih ciljeva planiranih kroz program ekonomskih reformi u oblastima javno-privatnog dijaloga, uspostavljanja biznis ombudsmana, e-uprave i jačanja kapaciteta državnih institucija.\nViši savjetnik Franklin Stivs kaže da u narednom periodu Crna Gora može računati na podršku EBOR, posebno u oblasti praćenja sprovođenja javnih politika a u cilju ispunjavanja reformskih ciljeva Vlade i ključnih zahtjeva iz procesa pristupanja EU.


Ona je pojasnila da je uslov za zatvaranje OHR-a ispunjavanje agende “pet plus dva”, a da je to posao domaćih lidera, prenosi Srpskainfo.\nPrema njenim rečima, imenovanjem Kristijana Šmita kao nemačkog kandidata na poziciji visokog predstavnika, Vlada Nemačke želi vratiti BiH visoko na međunarodnu agendu.\n– Istovremeno, želimo dati novi zamah ispunjavanju agende “pet plus dva”. Nemačka Vlada je ubeđena da je funkcija visokog predstavnika i dalje značajna za ispunjavanje civilnih aspekata Dejtonskog mirovnog sporazuma, jačanje stabilnosti i bezbednosti, kao i za garantovanje teritorijalnog integriteta BiH – rekla je Margret Uber za “Nezavisne novine”.\nOna je navela da prisustvo međunarodne zajednice u BiH ne može i ne sme domaće političare osloboditi njihove primarne odgovornosti za sudbinu zemlje i njenih ljudi, te naglasila da Dejtonski mirovni sporazum i dalje ima centralno značenje.\n– Istovremeno, posebno kada je reč o Ustavu BiH, mi ga ne vidimo kao nešto što je načelno nepromenjivo, promene moraju biti moguće. Na primer, sprovođenje odluke “Sejdić i Finci” Evropskog suda za ljudska prava u smislu reforme izbornog zakonodavstva, zahtevalo bi ograničenu promenu Ustava – napomenula je Uber.


“Kada vam neko preti onlajn isto je kao kada vam preti realno” - Radio Kosovska Mitrovica\n“Kada vam neko preti onlajn isto je kao kada vam preti realno”\n19. March 2022, 13:17\n“Mislim da je jako prisutno cyber nasilje kod nas u BiH i da se iz godine u godinu povećava broj dece koja su izložena nekim negativnim sadržajima na internetu odnosno opasnostima, i odredjena istraživanja na našim prostorima pokazuju da preko 90% dece svakodnevno koristi mobilne telefone i da su samim tim mnogo izloženija opasnostima. Ono što smo primetili kod nas na “Plavom telefonu“ je da se povećava broj poziva od strane dece upravo na temu cyber nasilja u ovom periodu. Kada poredimo period pre pandemije i sada naši podaci govore da smo imali 7 puta više poziva na ovu temu sada nego pre pandemije”, kaže Maja Kovačević.\n“Znam da deca prolaze kroz različite oblike, pogotovo sad sa onlajn nastavom je to preraslo više gde su ti grupni chatovi, grupna dopisivanja da li na viberu ili na nekom od tih školskih opcija, dobijete poruku kao “jesi glup“ ili nešto za šta se može reći “nije ništa“ ali detetu može smetati. Takodje znam za slučajeve gde su deca u punom poverenju poslala neke možda provokativne slike ili videe koje na kraju cela škola ili više dobije, možete samo zamisliti kakve posledice to ostavlja, koliko se dete povuče i tako dalje”, izjavila je za Bezvezni režim Maja Misira Rašić.\n“Ovaj slučaj je zapravo i ogolio sve probleme medija ali naravno i pristupa ovoj temi može se tako reći. Šta smo imali, imali smo da su se mediji bavili njenim životom, njenim izgledom, tražili su da tako kažemo dlaku u svemu, ukazivali su na sve njene neke ranije objave, nešto što bi moglo da bude atraktivno, nešto što bi moglo da u trenutku kada se ta tragedija desila, zapravo imali smo ponovno ukazivanje na te neke njene ranije atraktivnije postove i tako dalje. Takodje, bila je i potraga za tim krivcem, i to je bilo isto najaktuelnije a mnogo manje smo videli taj neki edukativni pristup, podizanje svesti. Bilo je zapravo evidentno da ono što stalno vidimo u tim tabloidima, žutoj štampi koja juri za klikovima, koja širi razne dezinformacije, da zapravo imamo sada sve to kroz ovaj primer”, kaže Anamari Repić.\n“Bilo je naravno slučajeva gde to radimo bez nekog povoda ali nažalost tek onda kada se u javnosti pojave primeri, slučajevi onlajn nasilja gradjani budu zainteresovani za te teme jer nekako, možemo mi raditi na bilo koju temu ali ako to niko neće saslušati, pogledati, kliknuti, otvoriti onda ne znam ima li svrhe raditi to. Moramo biti svesni da mediji, pogotovo nezavisni mediji žive od klikova, žive od toga što predaju svojoj publici, ako publika nije zainteresovana za odredjene teme onda je pitanje zašto trošiti resurse ukoliko će oni biti, pa možda grubo rečeno, bačeni. I zato te teme mi možemo raditi bilo kad ali moramo voditi računa o tome kad ćemo ih plasirati. U odredjenom trenutku javnost bude zainteresovana za određene teme, pa naravno te teme treba plasirati. Evo sad je na primer rat u Ukrajini pojeo sve teme i svaku vest, tako da u ovom vremenu nasilja na tlu Evrope i u ovom vremenu u kojem svi gradjani, naročito BiH strepe od posledica rata, pitanje je da li će bradjani kliknuti ili pogledati bilo šta drugo što nema veze sa ratom u Ukrajini”, kaže Tomić.\n“Sad je problem sa sajber bulingom što ti dolazi u kuću, nema više ograničenja u kontekstu gde si, sad znači gde ti je trebala biti neka sigurna zona, neki safe zone, više ne postoji, uvek si online uvek si dostupan cyber bullying-u, može se desiti i kad si pored roditelja, sa prijateljima, uopšte više nema granica. Ima još jedan problem što je publika u slučaju cyber bullyinga puno veća, i što u suštini i kad ti nisi prisutan to se nastavlja i kad god se ponovo nakačiš dobićeš više informacija. Informacije su duže i većinom anonimne što ih i čini opasnijima, jer inače bi video nasilnika licem u lice, a ovako ni ne znaš ko je”, kaže Rašićeva.\n“Svaka vrsta bullying-a može ostaviti posledicu na pojedinca, tu se javlja usamljenost, znači sam sam, nisam dovoljno dobar, nisam adekvatan, ne mogu da budem deo grupe, ne prihvataju me, nešto sa mnom nije u redu, znači kada krenemo od tih nekih verovanja možemo stvoriti problem sa nezadovoljstvom pripadanja, osećaj da će vas uvek neko napustiti, nepoverenje u vezama, nepoverenje u bilo kakvom odnosu, to je nešto što ostavlja dugoročne posledice”, dodaje Maja Misira Rašić.\n“Ovo otvara mnoga druga pitanja, a to je da nadležne institucije treba da reaguju proaktivno jer kada se dodje do tužilaštva možda je i kasno. Zbog toga je važno da svi nekako deluju da bi onda nadležni organi regulisali to po odredjenim zakonima, da se pojednostavi procedura ukoliko neko želi da prijavi “online siledziju“, kaže Anamari Repić.\n“To je zapravo sada ne samo u BiH već u celom svetu, gde se na cyber bullying kaže “proći će, bićeš jači“, u kontekstu “ajde, to je samo šala“, nije šala ako se svi ne zabavljamo, ako neko pati to više nije šala. Takođe pitanje je da li će neko ojačati, prebrodićemo to ali je potrebna podrška. Roditelji trebaju pružiti podršku, treba više da se uključe u život svoje dece, u kontekstu da mogu da prepoznaju znakove, da prepoznaju ako njihovo dete prolazi kroz nešto, ako saznaju da je žrtva treba pružiti podršku. Često je greška da se zapravo roditelji ljute ili burno reaguju verovatno iz odbrambenog mehanizma, ali često se tu izostavi podrška koja je detetu neophodna jer mi ne razvijamo traumu samo konkretno zbog dogadjaja već i zbog nedostatka podrške kroz tu traumu, zato što ostaje u nama”, smatra Maja Misira Rašić.\n“Ovaj problem društva je zapravo problem i tih samih roditelja, a i svih nas i koji nismo roditelji. Ali ajde da pretpostavimo kako roditelji reaguju jer verujem da je jako komplikovano od slučaja do slučaja, ali oni najčešće zapravo ne umeju, naravno to ne znači da nisu pismeni ili nešto već jednostavno, saću da kažem to ovako, ne umemo da isčitamo sve digitalne zamke, jer smo odrasli i roditelji u zaostatku nekakvom za svim tim trendovima, zaostatku za tim različitim oblicima komunikacija koje donosi taj digitalni svet. Vi sada imate situaciju da ono što vaše dete radi na Tik toku- vi to ne umete. To je i problem, ta devojčica, devojka zapravo koja je to nešto radila, na taj način zaradjivala- to njeni roditelji ne umeju da rade ili jednostavno nemaju vremena ili rade nešto drugo u životu i nemaju ni dovoljno vremena da kontrolišu to sve, da se edukuju, da otkriju sve te zamke koje nudi online svet. Zato postoji taj neki problem, zato se roditelji iznenade kada se nešto desi, ali ipak pošto roditelji generalno o životu znaju mnogo više od svoje dece. Zato je važno da sve ono što bi savetovali svoju decu za bilo koje druge životne probleme, to isto primene i kada je prisustvo dece u digitalnom svetu u pitanju, kaže Anamari Repić.\n“Moramo poznavati svoje dete, da primetimo promene u raspoloženju, da primetimo da li nešto krije, da li se nečeg stidi jer i stid je često emocija koja se ispoljava u toku bullying-a. Roditelj treba uspostaviti odnos poverenja sa decom, moraju naglasiti koliko im je bitno da se deca osećaju sigurno, da im žele sigurnost, naravno da imaju svoju privatnost ali da je bitno da dele informacije da bi ih zaštitili. Dete treba da zna da se ima kome obratiti, treba da postavi sebi granice i da zna koje su granice. Dete treba učiti da komunicira, komunikaciji koja bi mogla da spreči da postane žrtva. Takodje mogu da igraju igru uloga sa decom, ako se bullying desi kako bi se ponela jer samo ignorisanje nekad ne deluje. Ulazak u konflikt isto tako nekad ne deluje. Znači zavisno je od situacije do situacije kako ćemo reagovati”, smatra Maja Misira Rašić.\n“Produkciju ovog priloga je podržao British Council. Sva mišljenja i stavovi izneseni u sadržaju ne predstavljaju nužno stavove British Council-a.“


Rusiji zabranjeno učešće na Paraolimpijskim igrama u Riju - 07.08.2016, Sputnik Srbija\nRusiji zabranjeno učešće na Paraolimpijskim igrama u Riju\nRusija neće učestvovati na Paraolimpijskim igrama u Riju, saopštio je šef Međunarodnog paraolimpijskog komiteta Filip Krejven. 07.08.2016, Sputnik Srbija\nvesti, svet, brazil, olimpijske igre u rio de žaneiru, paraolimpijske igre u rio de žaneiru\n17:41 07.08.2016 (Osveženo: 16:03 25.08.2021)\nRusija neće učestvovati na Paraolimpijskim igrama u Riju, saopštio je šef Međunarodnog paraolimpijskog komiteta Filip Krejven.\nPostoje dokazi da je za vreme Paraolimpijskih igara u Sočiju bilo neispravnosti u vidu zamena uzoraka na doping testovima, naveo je on.\n6 Avgust 2016, 18:55\nKako je rekao, Međunarodni paraolimpijski komitet je ovu odluku doneo jednoglasno.\n„Antidoping sistem u Rusiji ne funkcioniše i u potpunosti je kompromitovan. Sve što smo videli ovih dana je u suprotnosti sa sportskom etikom, upravo iz tog razloga nismo imali izbora nego da ne dopustimo Rusiji da učestvuju u igrama“, rekao je on.\nPrema njegovim rečima, ova situacija nije nastala zbog krivice sportista, već zbog državnog sistema koji vara.\nKrejven je takođe naveo da će ponovo biti ispitani svi uzorci koji su bili predati za vreme Paraolimpijskih igara u Sočiju.


Maske i dalje obavezne u medicinskim ustanovama i domovima za stare – Moji Odzaci App\nNakon poslednjih odluka Kriznog štaba o ukidanju kovid propusnica i obaveznog nošenja maski, ostala je na snazi preporuka da se maske nose u zatvorenom prostoru, kao i obaveza njihovog nošenja u medicinskim ustanovama i domovima za stare.\nNaime, u najnovijoj Uredbi o merama za sprečavanje i suzbijanje zarazne bolesti kovid-19, koja je za vikend objavljena u Službenom glasniku, navodi se da su maske obavezne u zdravstvenim i ustanovama za smeštaj starih lica, a pored zaposlenih, dužan je da ih nosi svako ko boravi u njima.\n“Zaposleni u zdravstvenim ustanovama i ustanovama za smeštaj starih lica, kao i lica koja ulaze i borave u tim ustanovama, osim korisnika u ustanovama za smeštaj starih lica, obavezno nose zaštitne maske” – navodi se u Uredbi.\nDodaje se da kontrolu primene mere vrši ministarstvo nadležno za poslove zdravlja, kao i da se svako ko je krši kažnjava.\n“Novčanom kaznom u iznosu od 5.000 dinara kazniće se za prekršaj lice kome je utvrđena obaveza i koje boravi u ustanovi, a ne nosi masku”, precizirano je u Uredbi.\nNikolini Lemić bronzana medalja na prvenstvu Srbije za mlađe seniorke\nOpština Odžaci partner na EU projektu podrške socijalnom stanovanju i aktivnoj inkluziji\nCrveni krst Odžaci organizovao četiri akcije davanja krvi (AUDIO)


TotalCar.rs » Chevrolet EN-V 2.0 concept\nChevrolet, elektro, koncept, novo, Video\n0 komentara 8255 pregleda\nGeneral Motors je na sajmu Auto Kina 2012 otkrio svoju viziju koncepta Chevrolet EN-V 2.0 – nove verzije revolucionarnog mobilnog koncepta sa Svetske izložbe 2010 u Šangaju.\n“Naši dizajneri i inženjeri istražuju celi niz mogućnosti za pretvaranje koncepta EN-V u stvarnost. Koncept EN-V 2.0 koristiće tehnologije poput mobilnog interneta, elektrifikacije i telematike da bi pomogao da se promeni način na koji doživljavamo i koristimo automobile i osigurao održivu budućnost za našu industriju“, rekao je Kevin Wale, predsednik i izvršni direktor GM Kina grupe. „Novi dizajn koncepta EN-V 2.0 koji pokazujemo danas naša je vizija sledećeg koraka.“\nIzvorni koncept EN-V (Electric Networked-Vehicle, električno umreženo vozilo) bio je glavna zvezda u paviljonu SAIC-a/GM-a na Svetskom sajmu 2010 u Šangaju i globalno jedan od GM-ovih koncepata o kojemu se najviše pričalo. Ovaj električni dvosed predstavio je novu automobilsku DNK temeljenu na spoju elektrifikacije i povezivosti. Razvijen je da bi pokazao kako se mogu izbeći problemi kao što su saobraćajne gužve, nedostatak mesta za parkiranje, kvalitet vazduha u gradskim centrima i troškovi održavanja u gradovima budućnosti.\n„Vrlo smo uzbuđeni zbog koncepta EN-V 2.0 koji otelotvoruje suštinu svojeg prethodnika, ali koji je i evoluirao u dizajn koji je još praktičniji za svakodnevno korišćenje“, rekao je Wale. „Kombinacija senzorske tehnologije, bežične komunikacije i navigacije temeljene na GPS-u predstavlja tehnološki temelj, čiji bi delovi potencijalno mogli da budu prethodnica stvaranja naprednih ličnih transportnih sistema budućnosti.“\n“Dizajnirali smo Chevrolet EN-V 2.0 tako da ima modularnu konstrukciju, pa naši inženjeri imaju mogućnost stvaranja jednostavnog vozila s ručnim upravljanjem ili složenijeg, potpuno autonomnog i umreženog vozila“, objasnio je Wale.\nMogućnost bežične komunikacije uključena u koncept, tu je radi stvaranja „društvene mreže“ koju koriste vozači i putnici da bi komunicirali s prijateljima ili poslovnim saradnicima tokom putovanja gradskim ulicama. GM planira da testira prototipove modela EN-V 2.0 u pilot-projektima širom Kine.\nLamborghini Gallardo Superleggera 3D animacija\n“Teslina” prodaja automobila nadmašila prognoze: Ućutkali i analitičare


File: Kosovo nije uslov za članstvo Srbije u EU\nPriznavanje nezavisnosti Kosova nije uslov da Srbija dobije status kandidata za članstvo u EU, ali da je neophodno naći rešenja za niz problema koji sprečavanju normalizaciju odnosa između Beograda i Prištine, kaže komesar Evropske unije za proširenje Štefan File.\nFile je, posle razgovora sa predsednikom SNS Tomislavom Nikolićem, pozvao Srbiju da nastavi svoje napore u cilju normalizacije odnosa sa Kosovom uoči nastavka pregovora Beograda i Prištine. ’Od suštinske je važnosti da obnovljeni dijalog Beograd-Priština sada donese nove rezultate koji će poboljšati živote ljudi i učvrstiti mir, bezbednost i stabilnost u regionu’, izjavio je File, a prenosi Tanjug. Na pitanje Nikolića da li je priznavanje nezavisosti Kosova uslov da Srbija dobije status kanidata, File je odgovorio da je dobro poznat stav Evropske komisije da priznanje Kosova ’nije zvaničan uslov u procesu evropskih integracija Srbije’. On je dodao da je ’potrebno naći rešenja za brojna nerešena pitanja koja i dalje sprečavaju normalizaciju odnosa’, prenela je agencija Frans pres. ’Ohrabrujem Nikolića i njegovu partiju, kao i sve srpske političke aktere koji žele da unaprede evropske aspiracije Srbije, da deluju konstruktivno i odgovorno u predstojećem periodu’, naveo je File. Normal 0 false false false EN-US X-NONE X-NONE MicrosoftInternetExplorer4


NEXTBIKE proslavio prvu godinu postojanja u BiH - FBL\nSistem gradskih bicikala, Nextbike, koji je prije tačno godinu zaživio u Sarajevu, danas proslavlja svoj prvi rođendan. Tim povodom je u Hotelu Bristol održana konferencija u okviru koje su uručene zahvalnice sponzorima i partnerima koji su podržali ovaj projekt te najavljene aktivnosti za tekuću godinu.\nNakon veoma uspješne prve godine poslovanja, iz Nextbikea najavljuju otvaranje još jedne stanice u Sarajevu koja će biti postavljena na Trgu Oslobođenja (Općina Stari Grad). Također, Nextbike najavljuje širenje sistema i u drugim gradovima, među kojima je prva Tuzla. Projekt u Tuzli se već privodi kraju, a postavka bicikala se očekuje već u toku mjeseca jula.\nUspostava sistema bicikala u Tuzli finansijski je pomognuta od strane Fonda za zaštitu okoliša FBiH te Addiko banke i haloo mobilne mreže, dok su lokacije za postavku stanica omogućili Grad Tuzla i Bingo TC.\nInicijativa za uspostavljanje Nextbike sistema u Sarajevu pokrenuta je prije tačno godinu od strane kompanije Supermarket doo, licenciranog Nextbike partnera za BiH. Nextbike tim je u prvoj godini dana uspio okupiti porodicu od preko 1.700 zadovoljnih korisnika te preko 5.000 registrovanih članova. U prethodnih godinu dana ostvareno je skoro 30.000 najmova, a na biciklima je pređeno gotovo 70.000 kilometara.\n– Više od navedenih statistika raduje nas pozitvina energija koja se stvorila oko cijelog projekta, kao i podrška građana i cjelokupne javnosti koju imamo od samog početka. Želimo se zahvaliti svim našim partnerima i sponzorima koji su na bilo koji način doprinijeli uspostavljanju Nextbike sistema u BiH, a posebno se zahvaljujemo našim korisnicima koji poštuju pravila korištenja bicikala i svakodnevno uživaju u vožnji. Nadamo se da će Nextbike, osim u Tuzlu, uskoro stići u druge bh. gradove čiji će građani također imati mogućnost korištenja ovog oblika prijevoza, izjavio je direktor Nextbikea Ahmed Ćerimović.


Moravjecki: Opasna centralizacija EU | Restart Magazin\nPoljska je lojalna članica Evropske unije, ali se protivi pretjeranoj centralizaciji moći, naveo je premijer Mateuš Moravjecki u pismu ostalim evropskim liderima usled sve dubljeg spora oko vladavine prava.\nBrisel već duže vreme tvrdi da reforme koje je uvela poljska desničarska vlada podrivaju nezavisnost pravosuđa, ali je spor eskalirao ovog meseca kada je poljski Ustavni sud doveo u pitanje osnove integracija EU presudivši da delovi evropskih sporazuma nisu kompatibilni sa ustavom.\nTo je podstaklo priče o mogućem “polegzitu”, ali je Moravjecki kazao da njegova vlada nema namjeru da slijedi primjer Britanije i izvede Poljsku iz EU.\n”Želim da vas uvjerim da Poljska ostaje lojalna članica Evropske unije”, napisao je on u pismu, koje je juče objavljeno na sajtu vlade.\nMeđutim, Moravjecki je upozorio na “opasni fenomen koji prijeti budućnosti naše unije”. “Mislim na postepenu transformaciju naše Unije u entitet koji bi prestao da bude savez slobodnih, jednakih i suverenih država – i postao centralizovani organizam kojim upravljaju institucije lišene demokratske kontrole evropskih građana”.\nMoravjevcki je takođe naveo da poljski Ustavni sud nije učinio ništa drugačije u odnosu na slične sudove u drugim državama EU koji su se takođe sukobili sa EU i Evropskim sudom pravde (ECJ).\nMoravjecki je pozvao kolege da izbjegnu sukob oko vladavine prava. “Jeziku finansijskih ucjena, kazni, izgladnjavanja podređenih država, nedemokratskih i centralizovanih pritisaka nema mjesta u evropskoj politici”, kazao je on dodajući da je “Poljska spremna za dijalog… u duhu obostranog poštovanja i bez pritiska da odustanemo od naših nacionalnih nadležnosti”.\nU pokazatelju da Varšava ne planira da se povuče u sporu sa Briselom, ministar pravde Žbignjev Ziobro, čovjek koji je stoji iza promjena pravosudnog sistema, juče je kazao da će tražiti od poljske vlade da pokrene slučaj pred ECJ protiv Njemačke zbog kršenja sporazuma EU politizacijom pravosuđa. On tvrdi da je Njemačka kriva za istu stvar za koju je Poljska optužena – da političari biraju sudije.\n← Džonsonova strategija za usporavanje klimatskih promena\nDva gola Mesija za preokret PSŽ-a protiv Lajpciga →